text:
ORANJESTAD — Landsrecherche di Aruba a interoga un grupo di wardador di preso na prizon KIA ayera. Wardadornan aki tabata involucra den maltrato di un preso, despues cu el a agredi un di nan. Interogacion a dura un total di alrededor di 11 ora.
Ayeranochi coleganan y famianan di e wardadornan a keda warda dilanti oficina di Landsrecherche na Oranjestad riba salida di e ultimo wardador, Marc Legrand. “Mi ta hopi rabia”, asina el a declara na prensa, denunciando cu e y su coleganan ta wordo trata como sospechoso.
Durante interogacion a repasa cu Legrand e video di siguridad di e sucedido. Ta trata di un incidente cu a tuma luga den weekend cu a pasa, na unda cu un preso lo a agredi un wardador. “Na momento ey mi a perde cabes”, Legrand ta corda. E y un par di colega a agredi e preso di tal forma cu emester a bay hospital pa laga trata un wowo fractura. Despues di e tratamento, e preso a wordo manda cas, segun Legrand.
E ta bisa cu ta trata di un preso cu normalmente sa comporta su mes pero cu lo a actua bou orden di un of mas detenido cu tabatin problema cu e wardador en cuestion. “Boso por kima e luga, haci, bisa y menasa. Pero ora bo mishi cu un di nos colega ta algo otro. Nos no ta bay acepta esey”, asina Legrand ta duna di conose.
‘Guli manda abou’
Segun Legrand, minister di Husticia ta na altura caba di tur e problemanan cu tin, mescos cu e sindicatonan cu ta representa e wardadornan. “Ban wak kico minister y leiding lo bay haci paso si no haci nada, no ta yega niun caminda. Nos no ta bay tolera cu preso ta mishi cu coleganan. Si nan mishi cu colega, keremi cu e ta bay escala.” Legrand ta bisa cu wardadornan den nan trabou ta wordo limita.
“Pafo di KIA tin un maneho di zero tolerancia, pero na KIA nos mester guli manda abou pasobra parse cu preso tin mas derecho cu nos. Esaki ta algo cu pa basta tempo nos ta sinta na mesa cu minister pa discuti. Nos ta purba di reforsa esaki pasobra nos bida ta na peliger 24/7. Unabes bo drenta eyden, bo no sa si bo ta bay cas na ora of despues di 16 ora.”
Stress continuo
Segun Legrand, ya pa un luna caba desde cu dos preso a huy y a surgi un rebelion den prizon, tensionnan ta extremadamente halto na KIA. E ta bisa cu wardadornan ta wordo menasa y intimida continuamente dor di detenidonan. Oranan ta largo, wardadornan ta continuamente bou stress y nan no tin caminda pa hiba nan frustracion. “Nos a pidi minister pa trece un psicologo pa papia cu nos”, asina Legrand ta declara.
Presonan
Website Hulandes di Red Caribense a publica ultimamente un articulo cu ta describi e situacion na KIA for di punto di bista di presonan. Tres ex-preso ta declara cu falta di actividadnan, privacidad y diferente otro frustracionnan ta causa tensionnan continuo y cu presonan ta lanta contra wardadornan y manehantenan di KIA. Minister di Husticia Arthur Dowers ta reacciona riba esaki bisando cu ta pa via di mal comportacion di un grupo di presonan, tin menos actividad.
Autor: Ariën Rasmijn


c: text/html

text:
ORANJESTAD, Aruba 16 augustus 2020
E meta tras di e strategia "search and destroy" ta pa test mas, detecta mas caso posibel y isolanan. Mester menciona si aserca cu e testing ta solamente pa esnan cu tin “sintoma”. E intencion no ta ningun momento pa tur hende bai test.
Door di "contact tracing" tambe identifica esnan cu tin of por tawata tin contacto cu e virus y ta na risico mas trempan. Di e forma aki por controla e plamamento di e virus.
Sinembargo exponiendo hopi caso positivo den un tempo corto por mustra negativo compara cu otro paisnan cu no ta test asina hopi manera Aruba.
Esaki ta e diferencia entre Aruba y otro paisnan den Caribe. Aruba na e momento aki ta na di 5 lugar di paisnan cu mas test ta wordo ehecuta pa capita na mundo.
Gobierno di Aruba y Crisis team ta sigui kere den e strategia aki, ela funcciona caba na inisio di e crisis na Aruba y ta convenci cu e ta e miho forma pa atende e crisis actual.
Mientras otro paisnan nan capacidad di test ta limita, Aruba a percura pa tin un capacidad abundante di test. Loke Aruba ta atende cu ne awor den crisis, otronan lo deal cu esaki tardi of trempan tambe pasobra Covid-19 ta un realidad cu no lo desaparece por lo pronto.
E Update di awe ta ilustra cu ayera 489 test a wordo haci, 54 persona a resulta positivo, 7 persona mas a recupera y awe nos tin un total di 898 caso activo.

robotstxt: allowed

filter: keep


text:
E organisashon ta limitá na un aria di maneho, ku ta Relashonnan Eskterior.
E Direktorado di Relashonnan Eksterior ta responsabel pa implementashon di maneho di eksterior di Reino pa Pais Kòrsou. Si e maneho ta impliká medida di implementashon, lo inisiá i kordiná. Ademas, lo duna konseho, informashon i sosten den kaso di asuntu legal internashonal i di Reino. Lo media den e asuntunan aki.
Pues ta implementá tarea di implementashon relatá na aria di sub maneho den e organisashon. Den e organisashon kolaboradó di maneho ta traha fleksibel den tim. E tim ta traha a base di e tipo di asuntu di maneho. Dos tim ta ehekutá tarea di implementashon i ta permanente. Eseinan ta e tim pa asuntu di protokòl i e tim pa asuntu konsular.


text:
APUESTAS GIRO DE ITALIA 2017
E cambio aki lo haci tambe cu Aruba ta bira e prome pais cu lo introduci esaki.
Encuentra Casas en Amador County con Airbnb
Misionero 3: Vitor namens de Procureur-Generaal, de getuigen en de directeur a. Bisanieto- y bisanietanan, tataranieto- y tataranietanan, sobrino- y sobrinanan, ihanan, bisiña y conocirnan, grupo Flor di Violáceo, Legion di Maria, Band di futbol Universal, compañeronan y staff di Cas Cuido y Alegria. Alex Aguinaga es el afuereño por excelencia de los Rayos. Richard Visser ta atendiendo cu su billetero y cu deporte all-purpose. Banda di esey, e fundacion tin cu scoge entre paga mas o menos 3 miyon aide luna na mantencion di e stadion- y facilidadnan deportivo cu nan a construi ultimo tempo of sigui cubri e asistencia na federacionnan deportivo. Benefit from bo dia! Esaki ta un auto cu algun ora prome antisocialnan a joyride for di banda di Seaport Casino.
Encuentra Barcos en Amadora con Airbnb
Esnan cu no tin un pensioen ainda bon menstruación, ta e comunidad riba su mes. E alone hecho cu e ta atrayendo grupoy entrenadornan internacional ta alza nos ejercicio mas y mas. Dia y Adres di condolencia Pos Chiquito A. Mesora polisnan a bay na e school y riba e lugar di parkeer polis a mira e auto, den cual canister un homber sinta cu ta parecido na A.
Encuentra Alojamientos para reservar en Lake Amador con Airbnb
Attend Dr. Polis no a logra haya chauffeur cu a core pa nan STA. Roy, Humprey, Oscar S. Esnan cu denial tin un pensioen ainda bon regla, ta e comunidad riba su mes. También fue artífice de los campeonatos de copa de y
Encuentra Casas de campo en Amadora con Airbnb
Sinembargo na Hulanda ainda pensioen denial ta obligatorio. Representante di varios compania tabata presente unda cu nan a haya hopi tips valido pa pensioen. Edmunds, cual ta especializa den reviewnan detaye di autonan nobo, a declara Hyundai Elantra e mihor automóvil den un comparacion contra autonan manera e Honda Civic cu e Chevrolet Cruze. Alex Aguinaga es el extranjero por alteza de los Rayos.
Mester tin un manera cheat e compania di seguro conhuntamente cu e dunador di trabao por yega na otro pa asina hunto logra pa tur hende aki na Aruba tin un pensioen. Linda Kelly-Croes. Enjoy bo dia! Un rato despues e doño a aparece y mirando cu afortunadamente e auto tabata ok, e mes a bay cune. E cambio aki lo haci tambe cu Aruba ta bira e prome pais cu lo introduci esaki. Toyota Tercel gejoyride haya bek STA. El chileno fue toda una insignia para el Morelia entre la década de los ochenta.


text:
Gerick Croes (MEP) 9 ministerio ta contribui na desangra Aruba financieramente!Posted: April 19, 2015 in Noticiero 94
Oranjestad-Nuebe ta mas cu shete! No solamente den cifra pero tambe den e costonan cu e ta trece cune riba lomba di pais Aruba y cada cuidadano ora cu Gabinete Eman a amplia e ministerionan. No ta for di awor nos di MEP a vocifera e abuso y acto di sinberguensa aki. Den cuadro di esaki nos lo ta informando pueblo tocante diferente gastonan den Gabinete Eman cual gastonan di cada un bureau no ta un excepcion.
Nos a hasi un analisis di e gastonan di e bureau di ministernan for di tempo cu Gabinete Eman a tuma mando di gobernacion te cu e presupuesto 2015. E cifranan ta indica cu e gastonan di 7 ministernan pa e temporada di 2009-2013 caba tawata mustra un aumento. Pa bai mas den detayes e bureau di 7 ministernan di AVP pe temporada menciona a costa aruba un averahe di 42.3 miyon pa aña.
Pa midi e diferencia nos a compara e cifranan pe 7 ministerionan di MEP na clausura di su gobernacion na 2009. E costo total di e shete ministerionan tawata alrededor di 30.4 miyon. Kiko esaki ta bisabo? Cu for di e momento cu AVP a tuma mando caba a cuminsa na derocha placa di e cuidadano pagador di belasting! Pasobra e diferencia ta aproximadamente 12 miyon compara cu na final di 2009!
Pero sed pa poder y placa di AVP y su integrantenan no a keda te eynan. Na 2013 dos miembro a persisti pa tuma funcionan di minister. Aparentemente pa complace esakinan y cumpli cu promesanan hasi a dicidi pa amplia e ministerionan di 7 pa 9. Esaki ta algo cu den principio gobernador a desanconseha y sr. Mike Eman ta bon na altura di esaki pero a opta pa hasi y deshaci cu placa di pueblo! Pa e ultimo 2 añanan aki (2014 & 2015) segun e cifranan conoci e 9 ministerionan ta costando e pagador di belasting un averahe di 47.4 miyon pa aña. Dus 17 miyon florin mas comparando cu e 30 miyon di gobernacion di MEP.


text:
Oranjestad-Den un combersacion ameno cu dirigente y maestro di algun scol di Enseñansa Special Joselin a tuma su tempo pa scucha di e personanan aki cu tin hopi aña di experiencia den e ramo di Enseñansa Special. Persona cu un amor y pasion enorme pa nan trabou y pa nan muchanan special. E tawata un gusto pa scucha cuanto dedicacion nan tin pa nan trabou y con hopi nan kier yuda e muchanan aki progresa, pero tambe un preocupacion pa scucha cu nan mescos cu otro scolnan tambe ta enfrentando problema.
Tin en total 3 MLK school na Aruba (Moeilijk Lerende Kinderen) Scol Paso Pa Futuro, Caiquetios y Emmaschool. Hunto nan tin un total di mas o menos 400 mucha.
Pa alumno cu ta cay bou di ZMLK tin solamente un scol cu ta Dununman.
Pa e alumnonan cu ta caba MLK tin e posibilidad pa drenta Scol Practico pa Ofishi (SPO) cu ta na Santa Cruz y un na Savaneta. Alumno cu un averahe di 8 pa tur materia por “stroom door” pa EPB sea na e prome trimester of final di e aña escolar.
Problemanan cu Enseñansa Special ta enfrentando actualmente ta:
- E proceso pa logra detecta, test y ubica alumno na un MLK ta mucho largo.
- E caminda pa cana ora cu detecta un trastorno tambe ta mucho largo cu consecuencia cu ta stroba e proceso na scol. Scol mester haya un diagnostico pa traha mas dirihi cu e alumno specifico ey.
- Un scol special mester tin su expertonan den cas. Un di e expertonan ta un logopedista. Mester por promove pa studiante haci e estudio aki y mester por brinda e studiante algun condicion agradabel pa e bin bek y traha den enseñansa
- Un scol special mester di un edificio adecua y adapta na necesidad di alumno. Ta importante pa un alumno mira locual e ta siña ta pesey tur scol mester di tin smartboards
- Un scol special tin como idioma di instruccion Papiamento y no ta conta cu un metodo di LESA special pa scol special.
- Recapacitacion di maestro ta importante pero tambe recapacitacion di asistente den enseñansa ya cu e alumno no ta solamente MLK so pero tin alumno cu tin trastorno tambe den e scol.
- Tin un escases na maestro mas ainda na maestro cu ta desea pa traha den Enseñansa Special. Mester bin cu un plan atractivo pa promove cu e studiante cu ta sali for di IPA ta scoge pa traha den Enseñansa Special.
- Un alumno special no por cu hopi cambio. Mester traha na un cuerpo di “invallers” mara na e scol
- Ta hopi necesario pa e alumnonan special conta cu un “opvang” adapta na nan necesidadnan.
Pesey E Forsa Nobo POR a ancra den su plan di gobernacion pa
Drecha, modernisa y pone airco den tur e scolnan den Enseñansa Special.
Percura pa tur scol tin e materialnan moderno necesario pa nan por duna les y pa nan por keda up to date cu curiculum apropia pa enseñansa special. Percura pa tur scol tin un logopedista “in house” y facilita e proceso pa e hobenan special por haya ayudo medico/specialista unda ta necesario.
Percura pa tin un “opvang” pa e hobennan ora no tin les y of despues di scol unda nan por haya arte, musica y deporte.
Reenforsa e maestronan cu asistentenan (recapacita) pa yuda mas dirihi tanten cu e maestro ta duna les.


text:
AVP a conmemora tur cuatro lider Cu a funda nos pais
Den un serie di ceremonia riba mainta di “18 di MAART”, partido AVP a conmemora e cuatro lidernan politico di Aruba cu a funda nos pais: Henny Eman cu kende e lucha pa Aruba bira “baas den su propio cas” na cuminsa na comienso di siglo pasa; Shon A Eman cu a haci e lucha uno di Pueblo henter, cu a recohe e 2143 firma pa sostene e peticion pa Aruba haya su Status Aparte y cu a entrega e “mocion pa Status Aparte” durante di e Conferencia di Mesa Rondo na 1948; Juancho Irausquin cu a cuminsa crea un fundeshi mas fuerte pa nos economia y Betico Croes cu a sigui cu e lucha pa Status Aparte durante di e ultimo 15 aña te na su realisacion na aña 1986.
E conmemoracion aki ta algo cu partido AVP a haci e ultimo 35 aña. Asina ta duna reconocemento y gratitud na tur e lidernan politico di nos pais, cu den nan tempo y nan forma special, a haci trabounan grandi na momentonan crusial di nos historia, pa awe nos ta biba den un pais liber y autonmo den Reino. Nan ta e lidernan cu den temponan dificil a duna direccion ycontenido na nos pais pa surpasa retonan politico, economico, social y estatal. Awe cu un gratitud profundo na tur e cuatro fundadornan di nos pais, partido AVP pone un krans na e estatua di e lidernan aki, pa un biaha mas, demostra nan gratitud y admiracion.
Den tempo di crisis severo den nos pais, nos hendenan ta busca luz di alivio y mehoracion pa sali padilanti. Cada uno di e lidernan aki, a conoce di serca e necesidad y e anhelo di Pueblo. Cada uni di nan, a responde na e necesidad y deseo di Pueblo den nan tempo y cu e experiencia di esnan cu a hiba e lucha prome cu nan. Cada uno di e lidernan aki a hiba e lucha y desaroyo di nos pais padilanti cu e instrumentonan cu nan tabata tin y cu e sosten di Pueblo. Awe Pueblo ta gradici nan y sigui cu e lucha pa haci nos pais mas fuerte, mas husto y prospero pa nos tur.


text:
Diamars 14 di september 2021, alrededor di 16.18’or Central di Polis a ricibí informacion cu den área di Kaminda George Willems tin un poz for di cual ta sali un holo desagradabel y tin hopi muskita.
Famianan cu tin un familiar perdi pa basta dia a sali pa bay busca e homber perdí den e area ariba menciona y nan a encontra cuu un poz y ta pensa cu por ta nan ser kerí lo ta den e poz. Unidad policial cu a yega na e sitio a topa cu un homber den estado avansa di descomposicion den e poz.
Polis hunto cu Brandweer a saca e curpa sin bida for di e poz. Investigacion den e caso aki ta continua.Informacionn adicional ricibi ta mustra cu e tabatin un bloki mara na su pia, cu ta pone autoridadnan pensa den direccion di un crimen.


text:
ORANJESTAD, 06 oktober 2020. Segun resumen di awe por tuma nota cu mas persona ta sigui recupera, un total di 31 persona awe a recupera, tin un total di 14 caso nobo di Covid-19, di cual tur ta residente, ("positivity rate" bou residente ta 11%). E total di casonan activo a baha cu 17 persona y ta na 434 awe, total di testnan haci ta 308, testnan haci bou di residentenan na laboratorio di hospital ta 132 y total di caso di fayecimento relata na Covid-19 ta keda 31.
Hospital ta informa cu tin un total di 26 persona interna di cual 10 ta den cuido intensivo y 16 ta isola riba piso general.
Ban sigui cuida, Aruba ta conta cubo pa sigui maneha y controla e virus di Covid-19.


text:
WILLEMSTAD — E selekshon nashonal di Kòrsou ku ta preparando pa Kopa Karibe i tambe Kopa Oro a hunga un partido amistoso kontra e selekshon di El Salvador ayera den Stadion dr. Antoine Maduro. Ámbos selekshon ta den Grupo C di Kopa Oro i lo bolbe enfrentá otro durante e torneo den luna di yüli próksimo.
E partido a finalisá na un empate na un gol. E selekshon lokal a bai ariba na di 73 minüt ku gol di Felitciano Zschusschen. E ekipo di El Salvador a logra empatá e partido den di 90+ minüt.
E selekshon di Kòrsou ta keda na Kòrsou te ku dia 29 di mart próksimo. durante e dianan aki e selekshon lo sigui entrená. Djasabra dia 25 di mart e selekshon lo hunga otro partido di entrenamentu. Esaki lo ta un partido kaminda lo dividí e selekshon den dos pa hunga kontra otro.


text:
Kerido lesadó, e motibu di e website aki a bira realidat pasombra na diferente okashon mi a haña hopi reakshon riba e artíkulonan ku mi ta skirbi, i tin biaha mi ta haña e petishon pa manda un kopia pa e persona, i ku tin a sugerí mi pa tin un website kaminda nan por haña e artíkulonan. Ta mi intenshon pa pone tur e artíkulo riba website ku mi ta haña ta bal la pena.Danki pa a lesa mi intenshon i mi ta spera riba tur reakshon posibel riba e artíkulonan.
CURRICULUM VITAE
Mi nòmber ta Edgar Andres Leito, nasé dia 6 yanüari 1937, na charo pa kuartu pasa di tres di atardi. Mi a biba na Charo, Domi Otrobanda I Pietersteeg na Otrobanda bisiña di Nicho Hurtado, I por último na Mahuma te na mi edat di 21 aña , pa despues biba den un apartamentu te ku e edat di 34 aña kaminda mi a kasa.
Mi a bai skol di St. Vicent College na porta di hospital, I despues Willem de Zwijger na klipstraat , I despues beroepskol na Rio Canario pa 3 aña. Na 1954 mi a kaba beroepskol bai traha na Isla komo operador di planta.
Na aña 1965 mi a bira Amployé di Isla komo hefe di planta na Cat cracker. Na aña 1972 te ku 1974 mi bira hefe di departamentu di Bombero di Isla I mi a haña mi training na Liverpool Inglatera, Hulanda I Merka na Texas E & M University.
Durante mi karera na Brantwer mi a reorganisá hinter e kuerpo di Brantwer I train tur staf di Isla.Mi a lanta e kuerpo di Bombero boluntario di Isla ku tin awor aki 31 anja.Despues di Brantwer mi a traha na Hulanda na Pernis enkarga ku awa sushi di e rafinaderia.
Na 1976 mi a traha komo konsehero di medioambiente I despues mi a bira hefe di e parti operashonal di medio Ambiente. Na aña 1982 mi tabata un di e fundador I tesorero di e asosiashon di Èmployénan di Kòrsou.(Aseck),
Na aña 1993 mi ta fundador I Presidente di Asosiashon di Empresarionan Chikí di Kòrsou, I tambe un di e fundador nan di partido Par na 1994 i partido Ban Vota na ana 2005. Mi hòbi ta fotografia I pa hopi tempu mi tabata den direktiva di Camera Club.
Mi tabata saka portrèt tur dia pa kasi 20 aña.Mi a dirigí tènis klup di Asiento pa seis aña komo wedstrijdleider, I mi a duna lès di tènis na muchanan chikitu prodeo na Suveck I Tamarijn.
Na 1984 mi a kuminsá traha un kompleho di rekreo i tènis na Zapateer, pero komo Shell a bai e proyekto a para .I mi a habri un likor Store/ Western Union, Postkantoor na Rondeklip ku tin 22 aña.
Na 1994 mi a bira Parlamentario pa Partido Par te na 1998, I na 2001 mi a bira miembro di partido C93 sostene e struktura Estatal pa bira un Overzeese Gemeente Hulandes (23%) i na 2006 komo un di e Fundador di partido Ban Vota. Yanüari 2007 Edmy Likor store a sera pa motibu di Seguridat .Na 2008, 4 yuni e fundashon ” Movementu Solushon Isla ” a mira lus di dia bou di direkshon di Sr. Edgar Leito, Presidente i Andres Casimiri komo Secretario/Tesorero. Aktualmente mi ta Komisario di Selikor i tambe miembro di direktiva di Kamara di Komersio..
Edgar Andres Leito
Kaya tai tai 11C Janthiel oost – Cell: 5231930, Kas; 7373739 – Email. leito@ gachitu.com. Website www.gachitu.com. Radio: Gachitu Online Gollllllll. APP. 5223335


text:
E di dos semi-final di Copa Betico 2021 entre La Fama y Britannia tabata riba papel un partido cu por a favorece e Pumanan di Piedra Plat.
Britannia a gana tur tres di nan weganan den fase di grupo; tres victoria sigui, entre otro riba Nacional y Estrella, p’asina gana e grupo facilmente pa clasifica di biaha pa kwart-final, unda nan a destrona Jong Aruba 10-0 y asina yega e semi-final aki, pues, cuater victoria sigui y un doel saldo di +13 tras di bon actuacion di entre otro e hoben nan David Castro y Francis v/d Linden.
La Fama na su turno a cococha den fase di grupo unda apenas nan a logra e di tres luga den grupo A, cu solamente tres punta den tres wega, pero, nan a logra clasifica toch pa e di dos rond. Den di dos rond La Fama a sorprende Estrella ganando 2-1 y despues den kwart-final a gana FC San Nicolas den e ‘derbi di p’ariba di brug’, den e ultimo minuut di wega cu e mes un anotacion di 2-1 cu e gol di Andre Kelly.
Den e wega di semi final aki, den e prome mita tabatin hopi inconsistencia; mal pasenan, fout nan mental y cu masha poco llegada y chens pa anota pa ambos oncena. Britannia cu un poco mas “balbezit” pero esey no a yuda cu mucho.
Britannia, un ekipo cu basta talentonan hoben bou direccion di Coach Reinhard Breinburg, e ex coach di La Fama por cierto. Un ekipo di hopi velocidad hungando contra un ekipo man’e La Fama, cu tin hopi veterania y tino, incluyendo entre otro hungadonan man’e Sylvester Schwengle, Valdo Leocadio, Claudio Cavalcante y e propio Andre Kelly.
Britannia simplemente no por a hunga nan wega cu a duna nan hopi exito te cu awo den Copa Betico, pero no ta question cu nan no a purba, pero, mas bien ta La Fama tras di un planteo “smart” di coach Roderick Rodriguez, cu no a permiti e Pumamanan hunga nan wega, futbol t’asina!
E di dos mita tabata mesun storia unda cu e incansabel Jeyson Mundarain y compania a bataya tur bala den medio campo, kitando e bala for di Britannia y hasta logra tira dilanti un poco mas cu den prome mita, y na mesun tempo defendiendo bon patras.
Na final no tabatin gol den e wega. Despues di a keda empata 0-0 na minuut 90, a bai direct pa tironan di penalty pa dicidi ken ta bai final pa hunga contra Racing Club Aruba.
Den e tironan di penalty Britannia a cuminsa ta faya nan dos prome tironan tras di un bon actuacion (heroico por cierto) bou di e tres latanan di e portero Savanetero Joshua Farro.
La Fama na su turno tambe a faya nan prome tiro, pero, despues niun di dos ekipo a faya mas y na final e marcador a keda 4 – 2 na fabor di La Fama y asina gana e derecho di hunga e gran final e Diaranson aki contra RCA pa 7pm na CDGT.


text:
Un scol mester garantisa suficiente tempo pa enseñansa cu e ta duna y ta uza un rooster pa cada klas. Si scol kier desvia di e rooster, anto e mester haya permiso di Inspeccion y di directiva di e scol. Si den practica resulta cu hopi tempo ta bay perdi of cu no ta uza e tempo suficiente, Inspeccion ta raporta tocante esaki y tambe ta pidi atencion di e directiva di scol pa e asunto. Scolnan mester programa nan tempo pa enseñansa y siñamento di tal forma cu no ta perde tempo balioso. Tambe mester tene cuenta cu oranan cu ta bay perdi como consecuencia di malesa di alumno y di maestro.
Pa mas informacion por tuma contacto cu Departamento di Enseñansa, seccion Inspeccion di Enseñansa.


text:
Registro di overtime
Descripcion
Dunado di trabou no ta obliga mas di pidi adelanta un permiso pa trahado traha overtime na Departamento di Labor. Dunado di trabou por laga su trahadonan traha overtime si ta necesario. Pa evita cu dunado di trabou por abusa di esaki, ta obligatorio pa mantene un registro di overtime. Mester mantene e registro riba maximo e ultimo 12 lunanan. Riba peticion di Director di Departamento di labor mester manda denter di 1 siman e registro di overtime pa control. Ta controla por ehempel si e dunado ta trabou ta cumpli cu e duracion maximo permiti cu e trahado por traha, compensacion pa overtime como tambe prohibicion pa overtime structura.
Pa mas informacion por consulta e articulo 31 di Ley laboral (Arbeidsverordening).
Unda pa pidi'e? / Mas informacion na
Departamento di Labor y Investigacion
Cu e formulario registro di overtime e dunado di trabou por registra overtime di trahado.


text:
Den e parti Caribense den Reino tin diferente fondo hulandes activo. Fondonan cu ta ofrece sosten financiero na iniciativanan local. E fondonan mas grandi riba tereno social a cera cabes hunto. Fundacion Kinderpostzegels Nederland, Oranje Fonds, Kansfonds, Fonds Sluyterman van Loo y fundacion Roomsch Catholijk Oude Armen Kantoor ta traha hunto riba tur seis isla. Di e forma ey bo por entrega un solicitud so, si bo tin mester di sosten financiero pa bo proyecto di un di e fondonan aki!
E Samenwerkende Fondsen Cariben ta duna sosten financiero pa proyectonan social. Nos ta apoya por ehempel asistencia pa ex-prisonero of adicto. Pero tambe pa actividadnan pa nos grandinan y pa mucha of proyectonan pa eleva calidad di bida den bario. Asina nos kier aumenta e compromiso entre nos hendenan. Y percura pa tur hende por participa den comunidad.


text:
Si bo skirbi algo riba papel, loke bo a skirbi no lo a cambia si bo les’e bek den futuro. Mescos por bisa di un grabacion di video y data cu ta wordo warda riba un hard disk. Pero ora trata di memoria humano, loke bo ta corda no necesariamente lo cuadra cu loke a sosode.
Tuma na cuenta cu aki no lo trata di memorianan cu no tey (loke bo a lubida), pero ta trata di e pregunta si memorianan cu bo tin ta corecto y confiabel.
Puzzel
Nos celebro no ta warda memoria manera, por ehempel, un computer. Segun neurocientistanan, cada biaha cu nos corda algo, nos celebro ta reconstrui e evento for di rastronan den diferente parti di nos celebro. Segun un psicologo cu a investiga memoria, Elizabeth F. Loftus di University of California, Irvine, recorda algo ta mas similar na pone un puzzel den otro, compara cu replay un video.
Flexibel y adaptivo
Psicologonan ta considera memoria humano como algo flexibel y adaptivo. E ser humano por suprimi memorianan doloroso y memorianan cu ta afecta nos autoestima (self-esteem) negativamente. Tambe nos celebro por adapta memorianan pa acomoda un situacion actual. Esaki no necesariamente kiermen cu un persona ta purba gaña su mes of un otro persona conscientemente, pero ta significa cu e persona mes ta kere den su memoria ‘adapta’ cu ta complace un circunstancia actual.
Esaki por tin como consecuencia cu un persona ta recorda un relacion bieu of su hubentud como mas miho y mas feliz cu el’a experienci'e. Di otro banda, tambe ta posibel cu un persona cu a pasa door di un situacion dificil y ta wordo persigui pa memorianan dificil, inconscientemente ta cuminsa recorda nan como mas pio cu e realidad.
Psicologonan ta bay asina leu di considera memoria humano como fragil, inventivo y capaz di completamente ‘rewrite’ e pasado di un persona.
Testigo
Banda di e fenomeno di memorianan ‘flexibel’, e ser humano tambe tin su ‘fayonan’ ora ta trata di observacionnan haci cu e sentidonan humano. Por ehempel, loke bo a wak of scucha.
E conocido cientifico Neil deGrasse Tyson a remarca, a base di investigacion, psicologia y experiencia cu haci experimentonan scientifico, cu un di e metodonan mas malo pa colecta prueba, ta a base di testigonan (eyewitness testimony). DeGrasse Tyson ta considera e sentidonan humano como un di e pio 'instrumentonan' existente pa colecta data.
Mientras cu den ciencia no tin hopi confianza den observacionnan haci cu sentidonan humano, den un corte hudicial, declaracionnan di testigo por carga hopi peso. Algo cu DeGrasse Tyson ta considera preocupante. Den practica tin hopi ehempel di casonan den cual acusadonan cu a wordo condena, pa gran parti a base di testigo, despues di a bay sera a wordo declara inocente a base di testnan di DNA. ambe tin indicacionnan cu ta posibel pa influencia e memoria di un testigo a base di e forma cu e testigo ta wordo cuestiona. Por ehempel, por medio di aplica metodonan sugestivo y manipulativo durante e cuestionamento.
Naturalmente tur esaki no ta significa cu semper nos memoria ta faya nos. Pero ta bon pa sa cu ta posibel cu un memoria no ta cuadra (completamente) cu e realidad, a pesar di ta convenci di e memoria adapta.


text:
KRALENDIJK - Notisia di polis di djárason 23 di desèmber te ku djaluna 28 di desèmber 2020.
Kòntròl riba ordenansa di emergensia
Durante di kòntròlnan en konekshon ku kumplimentu ku e ordenansa di emergensia, ehekutá pa KPCN i e departamentu di Supervishon i Mantenshon di Entidat Públiko, vários lokalidat a mustra di ta tene nan mes na e reglanan. Mester a duna algun lokalidat aviso pa ku e kantidat di hende ku tabatin paden. Doñonan mesora a skucha i a atendé esaki dor di saka algun persona pa asina yega na e kantidat máksimo permití.
Polis tin komo tarea pa mantené e ordenansa di emergensia kaminda ta nesesario. Polis den kolaborashon ku e departamentu di Supervishon i Mantenshon di Entidat Públiko, lo kontrolá riba por ehèmpel kumplimentu ku e ‘social distance’ i e kantidat máksimo di persona ku ta permití. Na kada kaso lo wak ta di ki tipo di violashon(nan) ta trata di dje i kua lo ta e mihó manera pa atendé ku esaki, hasiendo esaki ku rèspèt mutuo. Lo no tolerá violensia ferbal i/òf agresividat kontra nos trahadónan.
Un komportashon trankil di un i tur durante di kòntròlnan i na momentu ku konstatá violashonnan ta kondusí na solushon pasífiko.
A bai ku skuter for di Sorobon
Riba djasabra 26 di desèmber a drenta keho di ladronisia di un skuter. E skuter tabata stashoná, na lòk ku un lòk di kadena, kantu di kaminda na un hùt di piskadó na Sorobon. Entre 4.30 or i 5.30 or di mardugá deskonosínan a bai ku e skuter. Ta trata di un skuter kolo blanku modèl 2017 SYM PRO, numerá MF-2234. Ta investigando e kaso.
Kandela den outo
Den oranan di mainta di djasabra 26 di desèmber, sentral di polis a risibí notifikashon tokante kandela den un outo ku tabata stashoná na un kas. E doño a deklará ku na momentu ku e tabata bai subi outo pa bai traha ela nota ku e outo tabata yen di huma. Dor di miedu pa mas oksígeno drenta e outo e no habri esaki. Brantwer a chèk e outo i a saka e bateria pa prekoushon i a bai ofer pa ventilá e outo. E dèshbòrt a smèlt kompletu, probablemente dor di un ‘kortsluiting’. No tabatin niun herido.
Aksidente frontal na kaminda di Rincon
Alrededor di 2.40 or di mardugá di djadumingu 27 di desèmber sentral di polis a risibí notifikashon tokante un aksidente entre dos outo na kaminda di Rincon. Shofùr di ámbos outo a keda di blèndu pa e lusnan di e otro outo i nan bai dal frontal den otro. Shofùr di un outo tabata heridá i ambulans a hib’e hospital pa tratamentu médiko. Kontrol mas aleu a indiká ku su reibeweis i papelnan di seguro tabata na òrdu. E outo si tabata ‘total loss’ i a tou e bai kuné. Shofùr di e otro outo tabata ileso, pero no tabatin un reibeweis bálido. A base di echo i sirkunstansia ku tabata mustra ku e tabata bou di influensia di alkohòl, a bai kuné warda di polis pa hasi e análisis di rosea. E resultado tabata 865 Ugl. Ela haña un prosès ferbal pa manehá sin reibeweis i tambe pa manehá bou di influensia di alkohòl. A tou su outo ku tabatin daño material leve tambe bai kuné.
Bo ta manehá bou di influensia di alkohòl? Bo por haña un but, un prohibishon (temporal) pa manehá, un kastigu di prizòn òf un kombinashon di e kastigunan aki. E kastigu ta dependé di e seriedat di e situashon. Bo ta enbolbí den un aksidente? E ora ei e chèns ku ta tèst bo pa uzo di alkohòl ta mas grandi ku durante di un kòntròl regular.
Detenshon despues di persekushon
Awe, djadumingu 27 di desèmber, den oranan di anochi, a detené dos persona na Rincon. Despues ku e shofùr no a siguí òrdu di polis pa pará e vehíkulo, ku a alkansá un agente polisial, a siguí un persekushon. Seguidamente a lòs tirunan di atvertensia pa por a logra detené e shofùr i su pasahero. Ta trata di e hòmber di inisial E.A.C. di 20 aña di edat i e dama di inisial R.B. di 18 aña di edat. E kaso ta bou di investigashon.
Diferente prosès ferbal durante dianan di fiesta
Durante di e dianan di fiesta tras di lomba a duna diferente prosès ferbal pa entre otro manehá sin reibeweis, sin faha di seguridat bisti, sin hèlm bisti i sin apelnan di seguro bálido. Tambe personanan ku ta manehá bou di influensia di alkohòl tabata e kaso regularmente.
KPCN ta hala atenshon di un i tur pa nan tin e dokumentunan nesesario manera menshoná akiriba, na òrdu. Tambe ta konsehá estriktamente pa kumpli ku e reglanan di Lei di Tráfiko. Ku esaki bo tambe ta kontribuí na un tráfiko seif i sigur riba e isla. E periodo benidero lo bai tene kòntròl regularmente, kaminda lo aktua ku man duru na momentu ku no tin e dokumentunan menshoná ariba na òrdu i tambe si no ta kumpli ku reglanan di tráfiko.
Bo no ta kumpli ku reglanan? Bo por haña un but.
E suma di un but pa e violashonnan menshoná ta varia entre $30 te ku $225.
Bo a mira algu sospechoso? Yama 717 8000 òf e liña di tep anónimo 717 7251.


text: KRALENDIJK – Awe djamars mainta trempan, algu promé ku 8’or polis a haña notifikashon di un kaso di bringamentu na riba un tereno na altura di e proyekto di konstrukshon, kaminda ántes tabata Hotèl Bonaire. Ta trata di un sitio kaminda aktualmente ta konstruyendo un hotèl nobo. E kompania ‘Haafkes Bouw Bonaire’ ta hasi e trabou di konstrukshon. Momentu ku polis a presentá, ya e bringamentu di sea 2 òf mas persona a trankilisá. Den e bringamentu entre otro tabata enbolbí e doño di e kompania di konstrukshon na e sitio, kende a wòrdu agredí pa un òf mas trahadó. Informashon ku Radio Live 99.9 FM ta disponé di dje ta indiká ku probablemente e problema a okurí debí ku trahadónan ta hopi mal kontentu ku e doño di trabou. Ya tin mas ku 2 luna sin ku nan a kobra nan salario, i esaki ta hinka nan den hopi problema ku nan debernan ku nan tin pa kumpli kuné tur luna di nobo. Kada bia trahadónan ta tende storia di e doño di trabou, ku nan ta bai haña nan sèn, sinembargo nada di bèrdat. Awe mainta e situashon a sali kompletamente for di man. Polis a kuminsá ku un investigashon, i tin keho a keda entrega pa loke a sosodé. A detené un persona tambe na e sitio i transport’e pa warda di polis. Trahadónan na e sitio a papia ku Radio Live 99.9 FM, kaminda nan a bisa di a kana diferente kaminda i nan ta hopi desgustá ku e asuntu di e kompania pa loke ta trata pagamentu di trahadónan fin di luna. Esaki no ta promé bia, sinembargo na mas ku un okashon tabatin problema tokante asuntu di pago pa trahadó. E investigashon den e kaso aki ta andando.


text:
Ayera mainta Team di Recherche di Oranjestad (DAR1) conhuntamente cu diferente team di Cuerpo Policial a haci un entrada hudicial na un cas na Caya Bohi.
Aki e Team di Recherche a bin detene 4 persona incluyendo e persona cu nan tabata buscando di inicialnan A.G.J. V.d.L naci na Aruba di 18 aña di edad. N’e cas a confisca entre otro droga y un arma di candela (pistool).
Recherche di San Nicolas a detene 5 persona y a confisca entre otro droga y uniformnan di Polis.
Ayera mainta Team di Recherche di San Nicolas (DAR3) conhuntamente cu diferente team di Cuerpo Policial a haci un entrada hudicial na diferente cas entre otro Caya Butishi, Mabon y Boroncana.
N’e adresnan e Team di Recherche a detene den total 5 persona pa menasa. N’e dicho casnan a confisca entre otro droga y uniformnan di Polis.
Pa Cuerpo Policial por resolve mas caso cooperacion y informacion di pueblo di Aruba ta hopi importante pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
Punto di Bista Tokante e Orígen di Bida
Un Patólogo di Selebro Ta Splika Dikon E Ta Kere den Dios
Profesor Rajesh Kalaria ta konta nos di su trabou i su kreensianan. Kiko a lanta su interes den siensia? Kiko a pon’é kuestioná e teoria di evolushon?
Irène Hof Laurenceau: Un Siruhano Ortopédiko Ta Splika Dikon E Ta Kere den Dios
Su trabou ku protésis pa pia a pone ku el a kuminsá evaluá su kreensianan tokante evolushon.
Un Diseñadó di Software Ta Splika Dikon E Ta Kere den Dios
Ora Dr. Fan Yu a kuminsá su karera komo investigadó matemátiko, e tabata kere den evolushon. Awor e ta kere ku ta Dios a diseñá i krea bida. Kon bini?


text:
GABINETE WEVER-CROES TA PARA PA UN SOLUCION PA E PROBLEMA DI PARKIETENBOS
“Hunto lo fiha un solucion pa e problema di Parkietenbos”
Durante tratamento di Presupuesto Supletorio cu a tuma luga dialuna den Parlamento di Aruba, Prome Minister Evelyn Wever-Croes a contesta y elabora riba diferente topico a base di preguntanan cu a bin dilanti den Parlamento. Entre otro e situacion actual di Parkietenbos.
Gabinete Wever-Croes ta para pa un solucion pa e problema di Parkietenbos pasobra e habitantenan merece miho. Serlimar ta trahando pa cuminsa baha e cero y haci’e mas accesible pa por haci e trabounan eyriba y pa evita cu e candela ta cende y pag’e si e cende. Esaki segun Prome Minister, ta cosnan cosmetico pero cu mester y ta hayando atencion urgente pasobra no ta husto cu e bario ta haña e tipo di problema nan aki.
Serlimar a informa Prome Minister cu nan a entrega un presupuesto di 1.5 miyon na e ex minister. E ex-minister no a haci nada cu esaki.
“Si ta 1.5 miyon ta tuma pa no tin candela eyriba, nos tur ta dispuesto pa di un caminda bin cu e placa aki. Por lo menos e ora por evita e candela cu ta molestia e bario”, Prome Minister a enfatisa.
Prome Minister tin apenas algun siman cu a tuma over e encargo di e cartera aki. Por lo tanto no por duna mucho informacion ainda pa loke ta trata e termino mediano of largo di solucion pa e dump na Parkietenbos. Den cuardo di coalicion Gobierno ta deliberando riba e particion di e departamento y institutonan y hunto lo fiha un solucion termino largo pa e problema di Parkietenbos.


text:
IT Challenge un anochi exitoso den Cas di Cultura
Divita ta e ganador absoluto traha pa Lidia Maldonado
ORANJESTAD, ARUBA (24 di november, 2020) – Dia 23 di november 10 participante a logra pa bay e final di e IT Challenge. Dia 17 di november e comision di SEYO nacional a haci un evaluacion di e 17 piesanan entrega y a revela e 10 finalistanan pa e evento final dia 23 di november.
E panel di jurado tawata uno varia y cu un presidente di jurado sin voto.
Esunan cu a forma parti di e jurado ta Alice van Romondt, Jodi Tobman, Frank Croes, Diantha Boekhouwer, Talitha Schouten y Vicky Arens Presidente di jurado sin derecho di voto.
Sin duda algun nan tawata tin un tarea dificil pero a logra na saca e 3 ganadornan. Nan a pone enfasis riba e siguiente punto nan. E piesa mester ta uno original cu no a ricibi un SEYO di artesania ainda, inpira door di nos naturalesa, storia, historia y cultura. Tambe e participantenan mester a entrega un storia di nan inspiracion y e concepto. E por ta traha cu toolsnan simpel of cu machinenan cu ta opera na man. Mester tin un acabado bunita y mester a usa e material adecuado y domina e material. Un punto hopi importante tambe ta cu e mester tin un balor comercial y mester por wordo replica pa por traha un coleccion. Y como e delaster punto e mester tin e factor WOW.
E anochi aki a pasavideo di e participantenan, tambe a splika mas di e piesa y e juradonan tawata tin e oportunidad pa por haci nan preguntanan. E di dos finalista keda den persona di Michella van Loon cu su piesa Oruma, e prome finalista tawata Freddy Ramirez cu su piesa Birds eye View y e ganador absoluto a keda den persona di Lidia Maldonado miho conoci como Lia cu su piesa jama Divita.
E anochi tawata uno diferente y culminante cu MC Joanne Dirksz directora di Cosecha y Leonardo Phillips cu no ta desconoci den e mundo di arte. Un sala completamente jen mantenendo nan mes na e protocol di Covid-19 di Cas di Cultura y cu hasta bo ta wordo asigna na bo asiento. Door cu tawata tin menos lugar pa sinta tambe a opta pa pasa e anochi aki live riba e Facebook page di Cosecha. Por bishita e paginanan di social media pa admira e piesanan y tambe por wak e videonan di e particpantenan.
Pa mas informacion por tuma contacto cu Cosecha Oranjestad na telefoon 5878709. Tambe por manda un email na cosechaworkshop@gmail.com.Pa por keda informa di Cosecha su workshopnan, artesanonan, artistanan y nan webshop nobo por bishita nan Facebook page: Aruba-Cosecha Instagram page: cosecha_aruba y Webpage: www.arubacosecha.com


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan relaciona cu e construccion di 2 Verkeersplateau na Paradera entre Paradera 1-K y Paradera 9.
Trabounan a cuminsa diamars 11 di juli y ta continua diaranzon 12 juli 2017.
Rutanan alternativo lo keda indica cu baricadanan y borchinan di aviso.
E trabou ta cuminsa 7’or di anochi y ta programa pa caba 3’or di marduga.
Ta pidi tur automobilista, negoshi y otro usuario pa tene cuenta cu e inconveniencianan cu lo por surgi pa cual nos ta pidi nos disculpa.


text:
‘BAN PARA HUNTO Y CONSTRUI E FUNDESHI CU NOS KIER MIRA ARUBA RIBA DJE’
A pesar cu Gobierno a anuncia e prome pasonan di flexibilisacion di reglanan di Covid entrante dialuna 26 di april, Premier Wever - Croes ta haci apelacion na comunidad pa sigui cuida pasobra e virus tey ainda. Cerando un siman, Prome Minsiter ta laga atras un mensahe pa nos comunidad enfatisando pa nos ta solidario cu otro y para hunto y construi e fundeshi cu nos kier mira Aruba riba dje.
“Solidaridad ta ora cu ta para cu otro den e lucha pa hiba bo pais dilanti. Mi ta convenci cu si nos ta solidario cu otro y yuda otro, nos por saca nos Pais dilanti. Esaki no ta un garantia, pero locual cu si ta garantisa ta, cu si nos ta dividi nos ta fracasa.
Claro cu por tin diferencia di opinion politico y/of otro diferencia di opinion, pero e no ta kita afo cu e amor cu nos cada uno ta sinti pa nos Pais Aruba mester por permiti nos pa ta solidario un cu otro. Yuda uno cu tin menos of cu mester di mas atencion y/ of conseho di con pa cuida su mes miho.
A sacrifica hopi y a haci hopi desde maart aña pasa. Tin hende a perde tur cos, tin hende a perde un ser keri y tin hende a perde nan entrada. No ban benta tur esaki afo simplemente pasobra ta fada of cansa. Ban sigui cuida y ban sigui mantene nos mes na regla pasobra ainda tin hopi trabou grandi pa haci.
Comunidad por mira cu tin mas desaroyo, tin mas turista ta drentando Aruba cu ta mas cu aña pasa y casi mesun hopi cu 2 aña pasa. Ademas tin perspectiva pa mehoracion den lunanan nos dilanti, ta mira desaroyo den infrastructura y desaroyo economico cu ta creando cuponan di empleo. Vacunacion tambe ta bayendo bon y ta mira e luz na final di e tunnel, pero pa un poco tempo ainda, e ta necesario pa sigui cuida.
Ban para hunto y construi e fundeshi cu nos kier mira Aruba riba dje. Un fundeshi fuerte, un fundeshi solido! Semper tin tempo pa diferencia di opinion politico, pa campaña y pa Gobiernonan nobo talves di otro constelacion y talves no. Pero e fundeshi cu nos crea hunto pa Aruba, esey lo saca nos di e pandemia aki. Ban sigui cuida, pa bo mes pa bo famia y pasobra bo stima Aruba”.


text:
Pa ken 918 ta
Ayudo pa Mucha i Hóben 918 ta pa tur mucha, hóbennan i adolesente na Kòrsou te ku 25 aña di edat. Nos ta enfoká primariamente riba personanan te ku 25 aña di edat, pero den Stichting Kinderbescherming Curaçao nos ta duna konseho i informashon tambe na adultonan riba e edat aki.
Bo ta riba 25 aña i bo tin un pregunta tokante kinderbescherming (protekshon di mucha)? Tuma kontakto e ora ei ku nos via info@kinderbeschermingcuracao.org òf via +5999 461 4444, nos lo informá bo mas aleu denter di e fundashon tokante e posibilidatnan.


text:
Recientemente Aruba Badminton Federation a organisa un curso pa asina duna les di badminton specialmente pa mucha di scol. Ta trata aki di e programa Shuttle Time cu tin como meta pa ekipa docentenan, entrenadonan y tur esnan cu ta interesa den duna les di badminton pa por haci esaki di un forma placentero cu un enfoke riba muchanan di scol.
Hunto cu e curso di Shuttle Time trainers, tambe tabata tin un curso pa tutors. Tutors ta personanan cu ta cualifica pa duna e curso di Shuttle Time.
Cu un total di 4 persona cu awe ta certifica pa duna Shuttle Time na otro trainers.
E curso a wordo duna door di Sr. Richard Wong (di Jamaica) cu ta un entrenado certifica pa World Badminton Federation. Y un total di 22 persona a participa na e curso aki di diferente sector, IBiSA, Gymleraar y otro nan cu tabata tin interes pa siña.
E curso tabata un exito total y tabata consisti di teoria y practica. E participantenan a gosa hopi y mas importante a siña con pa train mucha pa cuminsa practica e deporte di badminton.
Un danki special ta bay na IBiSA cu a yuda cu e facilidad pa e parti di teoria di e curso aki.
Aruba awo ta conta cu 4 Shuttle time instructor y 18 persona certifica cu por duna basic badminton training na scolnan rond di Aruba.
Un danki ta bay na Badminton World Federation, Pan American Badminton Federation pa crea un hopi bon Shuttle Time school badminton program.
“Because we want that every child has a chance to practice badminton”


text:
Gobernante sin experiencia un peliger pa nos país
“Falta di conocemento legal estatal pero mas cu tur cos, falta di experiencia di e gobierno actual, a pone nan firma pa COHO,siendo cu esaki ta contra Statuut di Reino.
Tur hende por corda con Xiomara Maduro, alias Sweetie, a manda tur hende cera boca pasobra segun Sweetie, su persona ta mas sabi y sa tur cos miho cu tur hende y su colega Evelyn Wever Croes, alias 1 April, riba un tono arogante a insulta tur miembro di Parlamento cu a tribi cuestiona COHO.
Tur hende ta di acuerdo cu Hulanda por pone condicion pa cu placa cu e ta fia Aruba, sigur si tene cuenta con e gobiernoactual ta mal gasta placa y ta faborece famia y amigo.
Pero no por trapa riba dignidad di hende y sigur no riba dignidaddi un pueblo completo y no por laga un grupito, bin dicta riba un pueblo sin cu e grupo aki tin cu duna cuenta na ninguninstitucion democratico di control, den e caso aki Parlamento.
E grupito aki lo mina e desaroyo di e nos pais y despues cu nan caba cu nan disaster, lo bandona e pais y laga nos pais ‘coho’ di berdad.
Awor cu Raad van State a papia mi ta sigur cu gobierno no por sconde e realidad bochornoso cu nan a comete, contra un pueblo na su momento mas vulnerable, na un momento di incertidumbre, a dicidi di puñala nos pueblo y a yama nos cu a para pa democracia den Reino, anti pueblo y traidor.
Awe tur hende por dicidi pa nan mes ken ta e berdadero traidor.
Evelyn a bula bay hulanda y ‘ja-knik’, sin bringa ningunmomento pa honor di su pueblo y awor di repiente kier Sali afoy pretende cu awo e ta bay lucha, awo cu el a entregaautonomia y dignidad di nos pueblo.”


text:
Djabièrnè 31 di Oktober den oranan di mainta a tuma lugá entrega di e quadnan di Politur
- font size decrease font size increase font size
Na e okashon spesial aki tabata presente Ministro di Hustisia mr. Nelson Navarro i Ministro di Asuntunan Ekonómiko i di Turismo Sr. Stanley Palm. Tabata ku koperashon di e kompañianan CPA/KTK i Curinde, ku ta resortá bou di e kartera di Minister Palm, ku Politur por a kumpra e quadnan aki.
E kompañia serka kua Politur a kumpra e quadnan ta Curaçao Buggy Adventures. Tarea di e quadnan (vehíkulonan pa tereno difisíl) ta pa garantisá seguridat i protekshon na turistanan ku ta di bishita nos isla.
P’esei mes nan lo ta den operashon den areanan manera Westpunt i bisendario tambe. Ta bon pa menshoná pa esnan ku ainda no sa, ku Politur su ofisina den e warda di polis na Westpunt ta operashonal pa algun tempu kaba i ku e ta alkansabel bou di e numbernan di teléfon: 864-0000 i 864-0001. Politur ta sigui hasi esfuerso pa dispone di sufisiente ekipo, esaki di moda ku e agentenan polisial ku ta traha pa Politur tin e hermèntnan necesario pa por kumplí ku nan tarea kabalmente. Ta di spera ku sektor priva, mas en partikular e sektor hotelero i di gastronomía ku mas ta disfrutá di e protekshon ku Politur ta brindanan i nan huespetnan, kuminsa koperá di forma real ku Politur.
Pasombra Turismo ta importante pa hinter Kὸrsou i ta nos tur konhuntamente mester koperá ku n’e, sirbiële i protehé.


text:
Padrastro a confesa di mata e mucha perdi y envolvi den morto di ambos...
Segun informacion no oficial nos a compronde cu e padrastro di e mucha Roshandrick Eugene Frans, 3 aña, a confesa di a mata e...
Mucha di cinco aña supuestamente maltrata door di mayornan a fayece
Ayera mainta a circula un publicacion riba Facebook relaciona cu un mucha cu a keda maltrata/tortura aparentemente por medio di su mayornan. E mucha a...
Segun testigo: Polis a molestia y dal dama sin rason
“Mi no a kere e polis lo a bay dal e señora pero ora mi a wak esey mi a core bay filma cu...
Studiante na Hulanda: ‘Of bo ta laga hende dicta bo bida of bo ta...
Di wordo conseha pa bay EPB, pa un Master den Tax Law. E studiante Breyli Luna ta comparti cu Bon Dia Aruba su trayecto...
Nightclub, ex-abogado y ruta aereo: Aeropuerto priva escenario di posibel corupcion
Un hub di transportacion cu ta conecta Caracas te Fort Lauderdale, Miami via Aruba, cu conexion posibel tambe na Corsou, via cual por transporta...
Tur comerciante mester acepta swipe bou 10 florin tambe
"Tur comerciante conscientemente ta firma contract cu banco sabiendo cu nan no mag di pone un suma minimo ora di swipe," tabata palabranan di Pierre...
Na Aruba tin 32 gang cu mas o menos 1500 hoben involucra
Charlanan pa preveni crimen den bario na MFA: “Si nos a ataca e problematica di gangnan por medio di prevencion, nos no lo tin De...
6,8 miyon mensual pa ricibi 500 refugiado na Aruba
"Nos ta prepara, pero no cla.” Esey hefe di Departamento di Calamidad (Bureau Rampenbestrijding) ta bisa Bon Dia. Un punto grandi ta keda ken...
Gobierno: ‘Ta analisando pa cuminsa cultiva Cannabis na Aruba mes’
"Si bo mira rond, otro paisnan a crea un economia bastante impresionante riba esaki. Asina leu nos no ta ainda, pero si e pensamentonan...
67 pashent dialyse di St. Maarten ta yega Aruba awe nochi
Defensa Hulandes a transporta 67 pashent cu mester dialyse urgente di St. Maarten pa Corsou y awor pa Aruba. Na caminda un pashent ya...


text:
Ampliashon di prohibishon riba aglomerashon i evenementu
Ampliashon di prohibishon riba aglomerashon i evenementu
For di 27 di mart a amplia e ordenansa di emergensia ku un prohibishon general pa evenementu. Aglomerashonnan di hende ku mas di 50 persona tampoko ta pèrmití, tantu den esfera públiko komo privá. Banda di esei ta konta ku playanan públiko di Boneiru lo no ta aksesibel mas pa gruponan di mas ku 3 persona. Kasinonan i klupnan di sèks tambe mester sera. Gezaghèber a disidí esaki riba konseho di e Eilandelijk Beleidsteam (EBT), pa protekshon di e poblashon di Boneiru kontra di e vírùs di corona. E prohibishon ta konta ku efekto inmediato te en todo kaso 30 di aprel òf e momentu ku disidí diferente.
Gezaghèber anteriormente a tuma un kantidat di medida preventivo pa protehá e abitantenan di Boneiru kontra vírùs di corona. Un di e medidanan ei ta trata e prohibishon riba evenementunan pa mas ku 50 persona. Ta intensifiká e medida aki awor, ku un prohibishon general riba evenementu i un prohibishon riba aglomerashon di mas ku 50 hende den esfera públiko i privá, tantu paden komo den aire liber.
Esaki no ta konta pa reunionnan ku ta nesesario pa e kontinuashon di institutonan, kompanianan i otro organisashonnan. Sí ta konta pa tur e reunionnan aki ku no por tin mas ku 50 persona presente i e presentenan mester (por) mantené un distansia di 1,5 meter.
Kua establesimentunan ta será
Banda di klupnan di deporte i fitness (inkluso souna), skolnan i akohida di mucha, awor kompanianan relashoná ku sèks i kasinonan tambe mester sera na Boneiru. Establesimentunan pa kome i bebe por keda habrí solamente si nan por garantisá 1,5 meter di distansia entre klientenan i no permití mas ku 50 persona. Pa skolnan a hasi un eksepshon pa grupo 8 di e skol básiko i pa èksamen den enseñansa sekundario i avansá. Organisashonnan di akohida di mucha por keda habrí solamente pa akohida di muchanan di mayornan ku ofishinan vital. Gezaghèber ta determiná kiko ta funshonnan vital i ta regla e akohida via doñonan di trabou.
Playanan públiko será pa gruponan
A sera e playanan públiko riba Boneiru ku efekto inmediato pa gruponan di mas ku 3 persona, ku eksepshon di famia. Ku Pasku di resurekshon na kaminda hopi hende a kuminsá ku preparashon pa bai kamper, entre otro riba e playanan. Gobièrnu ta supliká tur hende pa kita palèt i otro material ku a instalá kaba, mas lihé posibel.


text:
NEW SONG TA TITULÁ KAMPION DI KAMPIONATO HUBENIL 2020-2021 KATEGORIA U-17!
NEW SONG TA TITULÁ KAMPION DI KAMPIONATO HUBENIL 2020-2021
KATEGORIA U-17!
Djasabra último, kategoria U-17 di Kampionato Hubenil 2020-2021 a yega na su final ora ku New Song a titulá kampion despues di a gana Vesta ku skor di 5-4 na tirunan penal. Durante e tempu reglamentario e partido a finalisá ku un empate di 1 gol, pa seguidamente pasa pa tirunan penal ku a hiba New Song na e viktoria ku e título di kampion di Kampionato Hubenil kategoria U-17. E partido aki a tuma lugá den Stadion Ergilio Hato pa mitar di 7 di anochi, sin presensia di públiko debí na medidanan di Gobièrnu en konekshon di Covid-19. Un grupo selektá di persona ligá na ámbos tim a haña e oportunidat di presensiá un tremendo partido, bon bringá pa tur 2 ekipo.
Tiki tiki pero sigur nos Kampionato Hubenil ta yegando na su gran final mirando ku kategoria U-9 te ku U-17 ya tin nan ekiponan kampion i supkampion.
Úniko kategoria ku ainda mester yega na su final ta kategoria U-20 ku debí na Covid-19 i e medidanan implementá pa Gobièrnu di Kòrsou a dura poko mas largu ku Komishon Hubenil a premirá.
Komishon por mira bèk riba un aña poko turbulento debí na Covid pero tòg eksitoso mirando ku e kampionato aki lo yega na su final pronto.
FFK i Komishon Hubenil ta felisitá e ekipo di New Song i ekipo di Vesta ku a duna un bon bataya durante e partido final aki. Danki na tur mayor, entrenadó, dirigente i tur ku di un manera òf otro a kontribuí pa un Kampionato Hubenil eksitoso!
Masha pabien i sigui ku e bon trabou!
20 sèptèmber 2021


text:
Mensahe di Atvènt 2019
Rumannan den Kristu, nos ta drenta un aña litúrgiko nobo i e temporada di Atvènt ta ofresé nos fiestanan spesial pa legra nos kurason di grandi i chikí. Mi ta invitá boso pa prepará ku fe i deboshon e Nasementu di Hesus nos Salbador, kompañá pa su Mama Maria, su Inmakulada Konsepshon, patrono di nos Diósesis.
E temporada di Atvènt ta un oportunidat pa nos selebrá i biba nos fe siguiendo e tema ku papa Francisco a proponé pa e luna di Òktober i ku nos, komo Diósesis, ke sigui profundisá durante henter e aña pastoral 2020: Batisá i mandá den mishon pa henter mundu. Kon nos por biba nos boutismo i nos mishon durante e temporada di Atvènt i Pasku di Nasementu? Mi ta proponé kuater aspekto (òf manera) ku Atvènt ta ofresé nos pa medio di e Palabra di Dios, e signonan di Liturgia i e deboshon popular: Atvènt ta tempu di vigilansia, di kombershon, di speransa i di alegria.
Atvènt ta tempu di vigilansia
Hesus ta spièrta nos bisando “sea alerta, pasobra boso no sa ki ora e doño di kas ta yega” (Mk 13,35-36). Esaki no ta pa spanta nos, ma pa spièrta nos konsenshi, pa Sali for di un aktitut egoista, habri nos kurason i nos bista na e nesesidat di nos rumannan i na e urgensia di renobá nos bida i nos mundu. E vigilansia ku Hesus ta indiká tambe ta pa nos hasi preguntanan serio riba e sentido di nos bida, riba nos vokashon riba e manera kon nos ta hasi uso di loke Dios ta duna nos. Un otro aktitut di vigilansia kristian ta pa medio di orashon: manera Hesus ta bisa den otro lugá di Evangelio: “Para firme i lanta kabes pasobra boso liberashon ta serka”(Lk 21,28). Ta indiká aki pa elevá nos pensamentu i kurason na Hesus ku ta bini. Ora nos ta warda algu òf algun persona, nos ta keda alerta i lantá. Nos ta warda Hesus i ta p’esei nos ke keda lantá i den orashon (Papa Francisco, Orashon di Angelus 2-12-2018).
Atvènt ta tempu di kombershon
E yamada na kombershon ta resoná den e bos di Huan Boutista: “Bira lomba pa piká pasobra reino di shelu ta serka” (Mt 3,2). E ta rekordá e mensahe di profeta Isaias: “Habri kaminda den desierto pa Señor… yena tur vaye i baha kada seru i seritu…e lugá yená ku piedra i baranka mester bira un lugá lizu (Is 40,3-4). Nos ta yamá pa yena e bashí ku indiferensia i mal karakter ta produsí, i habri nos mes na otro ku e mesun sintimentu i aktitut di Hesus: laga nos praktiká kordialidat, atenshon i sirbishi pa aliviá e nesesidatnan di nos próhimo. Ta nifiká tambe yena e bashí ku falta di amor i di karidat ta produsí, ku ta manera un kaminda yen di buraku. Nos tin ku baha e seru i seritunan, esaki ta referí na e opstákulonan ku orguyo i soberbia ta produsí. Hopi hende, sin paga tinu, ta kousa sufrimentu na otro pa nan falta di kordialidat i bon trato. Laga nos superá esaki pa medio di gestonan konkreto di rekonsiliashon, i si ta nesesario, pidi pordon pa e faltanan aki. No ta fásil rekonsiliá ku otro, pero Señor ta yuda nos si nos tin kurason abrí. Kombershon kompleto ta ora nos rekonosé ku humildat nos erornan.
Atvènt ta tempu di speransa
1
Atvènt ta pa ekselensia tempu di speransa, un speransa ku no ta defroudá pasobra ta basá riba e Palabra di Dios, i e promesa di Señor ku semper ta fiel. (papa Francisco). Durante e simannan ku ta separá nos for di Pasku di Nasementu, e kaminda di speransa ta keda iluminá pa Hesus. Nos ta profundisá den e deseo ku Hesus por realisá den nos e salbashon ku El a kumpli kaba, pero ku Liturgia ta hasi nos selebr’é awe den e Palabra di Dios i Santa Eukaristia. Tin hopi hende ku a pèrdè speransa i ta kana sin un orientashon, sin ningun seguridat riba futuro. Hopi di nos rumannan ku a batisá i ta profesá fe kristian tambe ta biba e realidat aki. Ta reina miedu pa futuro i pa tuma desishonnan pa bida largu. Na e rais di e pèrdida di speransa aki nos ta haña e aktitut skondí di ekskluí Dios for di nos bida! Pero si falta Dios, speransa ta disparsé tambe i tur kos ta pèrdè sentido (papa Benedikto XVI). Hende no por biba sin speransa. Dios ku konosé kurason di hende, sa ku esun ku ta rechasé ta pasobra no a konosé su kara berdadero. Ta p’esei Dios no ta stòp di yama na nos porta, manera un peregrino ku ta buska hospedá den nos kas. Den Atvènt Señor ta konsedé un temporada nobo na humanidat pa yega na un enkuentro personal kuné. Atvènt ta yuda nos bolbe nos mirada i kurason na Dios; e ta rekordá nos ku mester ta kla pa un enkuentro ku Dios den tur momento di nos bida.
Atvènt ta tempu di alegria
E alegria ta aparesé den hopi lektura di profeta Isaias for di prinsipio di Atvènt: “T’esaki ta e Señor di nos konfiansa. Awor nos por kanta yen di alegria, pasobra El a trese salbashon pa nos (Is 25,9). E di tres Djadumingu di Atvènt a tuma e nòmber di Djadumingu “Gaudete” (legra boso) pa motibu ku ya Nasementu di Hesus ta serka i Liturgia di Santa Eukaristia ta habri ku e palabranan aki di San Pablo: “Keda semper kontentu den Señor! Mi ta ripití: keda kontentu, Señor ta serka” (Fil 4,4-5). Papa Benedikto XVI tabata bisa ku “esnan ku ta akohé e donnan di Dios na un manera egoista, no ta haña e alegria berdadero, miéntras ku esun ku ta hasi uso di e donnan pa stima Dios ku gratitut sinsero i ta transmití su amor na otro, e tin e kurason yen di amor”… “Tempu di Atvènt ta un tempu no solamente di kombershon, sino tambe di goso, pasobra den kurason di tur kreyente ta lanta e speransa di binimentu di e Salbador, i ora bo ta spera e yegada di un persona ku bo ta stima, ta semper un motibu di alegria”. “Di ki sorto di alegria nos ta papia? Un alegria di un kurason agradesido, alegria di un kurason ku ta rekonosé e amor di Dios; alegria ku ta deskubrí e signonan di bondat di Dios”.
Rumannan, mi ta invitá boso pa drenta e temporada aki di Atvènt ku kurason kontentu, pasobra Nasementu di Hesus semper ta motibu di speransa i alegria. Mi ta animá famia, skol i parokianan pa rebibá tambe e bunita tradishon di Pesebre ku ta un skol di bida, ora nos mira la Bírgen i San Hose, ku apesar ku nan no tabatin hopi kos pa disfrutá i ofresé na e Niño Hesus, nan tabata yen di alegria pasobra nan tabata stima otro i sirbi e Yu di Dios.
Boso sirbidó den Hesus i Maria,
+ Luis A. Secco, SDB Obispu di Willemstad
DESEONAN PA DIANAN DI FIESTA DES. 2019- AÑA 2020
Pa medio di esaki pader Santiago, vikario di Bonieru, kier a ekstendé su profundo deseonan di pas, bendishon kombershon, reflekshon i alegria durante e dianan benidero sperando selebrashon di Pasku di Nasementu di nos Señor Hesus Kristu. Kende a bini na mundu pa nos salbashon. Pader Santiago ta deseá pueblo di Boneiru un felis Pasku ku yen di alegria, dicha i ku mira konstante, den kompania ku ser kerínan, den direkshon di Kristu Hesus. Pader Saniago ta pidi Dios Todo Poderoso danki pa tur e bendishonnan ku Boneiru a risibí durante 2019 i pa Dios sigui drama su bendishon, grasia, pordon i miserikordia riba nos pueblo di Boneiru, pa den e aña benidero nos por sigui kumpli ku Su santa boluntat. Un felis aña 2020 pueblo di Boneiru!
Boso sirbidó,
Pader Santiago Malagon Pedraza,Vikario Episkopal di Boneiru


text:
Luna di Mei un grupo di venesolano ku ta biba na Boneiru for di basta aña kaba pa medio di un karta a pidi Konseho Insular pa evalua e posibilidat di trese un presentashon investigatibo tokante e krisis di Venezuela,
Kralendijk, 30 di Mei 2017. Kuminsamento di luna di Mei un grupo di venesolano ku ta biba na Boneiru for di basta aña kaba pa medio di un karta a pidi Konseho Insular pa evalua e posibilidat di trese un presentashon investigatibo tokante e krisis di Venezuela, Konseho Insular a kontesta e karta aki i a bai di akuerdo, nan a duna e grupo di kuater venesolanonan aki e oportunidat di hasie nan presentashon riba e reunion di “Komishon di Bienestar i Sosiedat” (Sammeleving & Zorg) djarason 24 di Mei, 5or dia atardi na Passangraham.
E titulo di e presentashon tabata “Venezuela den krisis”. Ophetibo di nan presentashon tabata pa mustra gobierno di Boneiru e problematika i krisis severo ku e pais bisiña ta bibando awroaki, por ehempel: problemanan ekonomiko, di alimentashon, di salut, problemanan grave di violashon di leinan i konstitushon, violashon di derechinan humano i hasta deskonosimentu pa e Asamblea Nashonal i nan diputadonan ku nan a wordu elehi pa pueblo komo nan bos; e presentashon aki no tabata algu politiko debi ku nan no ta politikonan, e presentashon tabata pa duna di konose hechonan i situashonan real ku debi na e blokeo informativo (sensura) ku tin na Venezuela difisilmente gobierno venesolano lo ta mustra of trata di forma serio i ophetibo manera mester ta.
De nan presentashon nan a hasi enfasis riba sinku puntonan: Antesedentenan di e Krisis (promesanan di kambio, dialogonan falsu, sistema represor, ekspropiashonan, kolapso di sistema di salut i sistema ekonomiko, etc.); Protestanan (manifestashonan, represhon, violashon di derechinan humano, etc.); Krisis Humanitario (eskasedat di alimentonan i remedinan); Posishon Internashonal (pronunsamento di gobiernonan i organismonan internashonal); nan a finalisa nan presentashon ku e punto: Retorno na Demokrasia (akshonan pa restablese sistema demokratiko na Venezuela).
E reunion a bai hopi bon pues durante kasi 40 minut e grupo aki a duna parlamentarionan i Diputado presente hopi informashon for di fuentenan konfiabel i rekonose manera: “Foro Penal Venezolano”, “Human Rights Watch”, “Amnistia Internashonal” entre otronan; nan tambe a dokumenta kada informashon ku portretnan i reportenan di medionan. Oudiensia a mustra un interes enorme riba e presentashon aki, algun parlamentario a bini ku preguntanan i na final nan a manifesta nan kompleto disposishon pa yuda i kopera pa lo por logra ku Venezuela lo por sali di e severo krisis aki: “ounke Boneiru ta chikitu pa lo por tin un impakto, nos ta bai aporta nos granito i eksplora posibilidatnan di ayudo pa Venezuela”, nan a bisa.
Yvette Molina, Justino Bravo, Miguel Gonzalez i Carlos Lopez Natera, nan a bisa ku “ounke nos ta leu for di nos pais, nos no por ta ousente i relaha riba e problematika i krisis severo ku Venezuela i su hendenan ta bibando”; pueblo venesolano mester di apoyo, solidaridat i koperashon di nan amigonan i bisiñanan pa por logra re-establese demokrasia. Nan a bisa: “nos mester sa ku esun ku ta sosode na mi bisiña su kas semper di un manera of otro lo ta bai tin afektashon riba mi kas tambe, ora ku un kas ta na pas sobra di bario ta na pas tambe”.
Venezuela i Boneiru nan ta uni pa lasonan historiko, komershal, geografiko i kultural, lasonan di hermandat ku mester ta aworaki mas uki ku nunka pa asina lo por defende e respet pa derechinan humano, esaki ku libertat, hustisia i pas; asina nan a bisa.


text:
ORANJESTAD, Aruba – 12 mei 2020 Pa cumpli cu peticion di criadornan di bestia, servicio Veterinario di Departamento di Salud Publico ta informa cu dentro di poco nan lo habri abattoir pa duna servicio di matansa. Servicio lo wordo duna bou di condicionnan estricto di e.o distancia fisico y prohibicion di aglomeracion, pa asina evita un cantidad grandi di hende riba tereno di abattoir na mes momento.
Veterinaire Dienst ta haci un suplica na esnan cu ta bin busca servicio serca nan pa cumpli cu tur condicion stipula. Es cu no kier cumpli cu e condicionnan di proteccion lo wordo pidi pa bandona e localidad.
Abattoir lo cuminsa duna servicio riba e siguiente 3 dianan cu ta 26, 27 en 28 mei 2020. Cuminsando luna di juni abattoir lo ta habri manera normal riba diamars y diahuebs. Pa un cita riba un di e dianan aki mester yama prome na 5224310.
Veterinaire Dienst lo traha abase di e siguiente condicionnan:
1) Criadornan di bestia mester traha un cita adelanta serca nos administracion na telefon : 5224310 y informa cu cuanto bestia lo e bin. Sin cita lo no duna servicio
2) Riba e dia y orario stipula e criador di bestia mester raporta su mes na e gate. Si e persona ta laat of e no presenta e peticion lo no wordo honra despues mas y un cita nobo mester wordo traha.
3) E criador di bestia ta wordo controla na gate si e tin cita. Si e tin cita elo haya instruccion pa pone su bestianan den e hokinan asigna y despues e mester bandona tereno di Veterinaire dienst.
4) Despues e bestianan ta wordo conforme nos reglanan gekeur y mata.
5) Ora cu Veterinaire Dienst caba cu e matansa, ta yama e doño e mes un dia pa presenta na gate y busca su bestianan despues cu a paga pa e servicio. E pago di servicio mester ta cu ATM of placa cash pero net y den un envelop.
Servicio Veterinario ta informa cu e medidanan aki ta nesesario debi na e crisis di Corona Virus y ta nesesario pa cuida salud di nos personal pero tambe di nos clientenan. Si riba dia di bo cita bo tin sintoma di tosamento, keintura, dolor di garganta nos ta suplica bo pa no bin na nos servicio pero pidi pa haci cambio di cita.


text:
Mi ta acumula pensioen
Si bo ta traha pa gobierno (of un organisacion afilia na APFA), bo por acumula pensioen na APFA. Riba e paginanan di e website aki bo ta haya hopi informacion tocante bo areglo di pensioen NPR 2014. Tambe bo por lesa kico mester haci si tin cambio den bo situacion laboral of personal. Ademas nos ta duna informacion di e inicio di bo pensioen y cua escogencia bo mes por haci.
Tanten cu bo ta trahando, bo tin cu acerca bo dunado di trabou pa bo pidi informacion tocante bo areglo di pensioen. Tambe si tin cambio den bo situacion laboral of personal, bo por tuma contacto cu bo dunado di trabou. E tin e formularionan necesario pa haci cambio y tambe e contactonan specifico den APFA pa haci e cambionan aki.


text:
A TRATA PRIORIDAD DI CADA PAIS DEN REINO DURANTE KONINKRIJKSOVERLEG BUITENLANDE BETREKKINGEN
Diamars 25 di november a tuma luga e Koninkrijksoverleg Buitenlandse Betrekkingen. Un encuentro cu ta tuma luga tur aña entre Minister President di Aruba, Minister President di Sint Maarten Silveria Jacobs, Minister President di Corsou Eugene Rhuggenaath y Minister di Relacionnan Exterior di Reino Stef Blok. E aña aki e reunion a tuma luga parcialmente na Aruba den sala di Conseho di Minister como sr. Blok tabata na Aruba y a conecta virtualmente cu Corsou y Sint Maarten.
Durante di e reunion a toca tur e temanan cu ta di interes general y interes di Paisnan di Reino, cu ta toca relacionnan exterior. Venezuela a wordo trata atrobe y reapertura di frontera mirando cu Venezuela a indica di lo kier habri frontera bek. Den nomber di Aruba Premier Wever - Croes a duna di conoce cu na e momentonan aki no ta mire posibel pa habri frontera cu Venezuela, mirando cu ainda Aruba ta den crisis. Ta na altura di hopi hende cu ta na Venezuela cu tin e deseo pa bin Aruba pa busca un mihor por venir, pero na e momentonan aki no por ofrece esaki ni na nos hendenan cu ta biba akinan. Pues esaki ta un momento cu mester pensa riba pa Aruba lanta para fuerte prome, pa despues nos por yuda otronan. Esaki ta algo cu e partners den Reino ta compronde. Tambe a papia di posibel introduccion di Visa y/ of Esta, den caso cu yega asina leu pa habri frontera cu otro Paisnan den Latino America. Y reflexiona riba eleccion cu lo tuma luga comienso di otro luna na Venezuela y e consecuencia di esaki pa relacion den Reino.
Apart di e tema di Venezuela a trata e tema di Surinaam cu tin un Gobierno nobo actualmente y cu tin lasonan mas estrecho cu Reino. “Nos tambe como Aruba tin e perspectiva pa cera lasonan mas estrecho cu Surinam, esaki ta conta tambe pa Colombia. Como un partner importante pa comercio. Merca ta keda e partner di mas importante pa Aruba y a traves di embahadanan na Merca, ta logra yega na partners importante pa inversionnan. Nos lasonan cu Merca ta riba tereno di comercio, siguridad, estudio y cuido medico ”, Minister President a splica.
Pa conclui, Premier Wever - Croes a expresa cu e tabata un bon reunion caminda cada ‘Pais’ a trata prioridadnan cu nan ta mira, y den nomber di Aruba a trece tur e puntonan cu ta importante. Despues di e reunion, Minister Blok a sali pa Corsou y Surinam y otro aña lo tin e proximo Koninkrijksoverleg Buitenlandse Betrekkingen.


text:
ORANJESTAD — Casonan na unda un miembro di clero ta wordo acusa di abuso di menor, obispado di Willemstad ta laga den man di Husticia. Monseñor Luis Secco ta duna di conoce den un entrevista cu Red Caribense cu – segun reglamento di misa catolico – obispado mes no ta haci investigacion.
Durante su bishita na Aruba ayera, e monseñor a reitera cu su obispado ta completamente disponibel pa coopera den cualkier investigacion y ta practica ‘cero tolerancia’ pa loke ta abuso di menor. Un declaracion anterior di su banda na prensa ‘no a sali bon’, segun Secco. Sinembargo e ta ripiti cu di su banda como obispo ‘no kier sconde nada’ y ta dispuesto pa acomoda cualkier proceso judicial.
Ariën Rasmijn den combersacion cu monseñor Secco
Bou di Secco su obispado tabatin casonan den cual a acusa un pastor of un maestro di un scol catolico. E monseñor ta bisa cu akinan el a coopera cu husticia civil y a tuma responsabilidad tambe. Pero si acaso tabata trata di un persona cu despues a muda pa otro pais, Secco ta bisa cu e no ta cay mas bou di su huridiccion y cu e como obispo no ta responsabel p’e mas.
Acusacionnan falso
Miembro di clero cu a wordo acusa pero despues a wordo declara inocente den corte di husticia, ta haya un di dos chens den misa. Secco ta conta di un caso na Aruba na unda un miembro di clero a haya sentencia na su fabor y cu a bin bek pa traha den misa, aunke si patras di cortina y cu menos responsabilidad pasobra e acusacion contra su persona a mark’e den comunidad.
Monseñor Secco tambe ta bisa cu tin casonan tambe na unda miembronan di clero ta wordo acusa falsamente, cu e proposito di chantagea placa for di nan. Sacerdotenan y otro miembronan di clero cu si ta haya castigo directamente for di misa ta esnan cu por ehempel ta haya nan mes den relacionnan homosexual cu otro adulto. Nan no mag duna sacramentonan y ta wordo considera como ‘retira, te ora cu nan haya ayudo psicologico of psiciatrico’, asina monseñor Secco ta duna di conoce.
Comision Koeijers
Na 2010 e obispo di Willemstad a pidi pordon publicamente pa abusonan sexual cometi pa miembronan di clero y a anuncia instalacion di un comicion special cu lo mester duna cuenta riba casonan. Esaki a bira e asina yama comision Koeijers. Na cuminsamento di aña aki, corant Hulandes De Gelderlander a publica cu e comision ta existi practicamente riba papel so.
Tambe Evangelische Omroep den su programa ‘Dit Is De Dag’ a presenta un documentario den cual miembronan di e comision a duna di conoce cu nan a faya den nan proposito, ya cu niun hende a bin raporta casonan di miembronan di clero cometiendo abuso sexual di menor. Secco a alega despues cu e programa a contene entrevistanan cune y su representante sin cu nan a duna permiso pa uza esakinan.
Autor Ariën Rasmijn


text:
Kada dia nos ta drenta den kontakto ku mil di bakteria, mikrobio i parasit ku no ta visibel pa nos wowonan. Pasobra nos no ta mira nan nos ta lubidá fásil e importansia di mantené nos mannan limpi. No opstante, nos mester keda mir’é komo prioridat pa mantené nos mannan limpi si nos ke evitá e transmishon di enfermedatnan infeksioso den nos organismo.
Mester bisa aserka ku kontakto ku bakteria ta inevitabel (espesialmente si bo ta traha pafó) i nos organismo ya ta hiba bataya regularmente ku nan riba su mes kaba. Pero nos tambe mester hasi nos parti pa yuda nos organismo kombatí e bakterianan aki. Un manera rápido i kumbiniente pa hasi esaki ta dor di usa desinfektante di man.
Pa yuda bo keda atento riba e limpiesa di bo mannan, nos a krea un lista di e momentonan mas importante den kual nos mannan mester keda limpi:
Despues di a bishitá ambientenan públiko
Ora nos bishitá ambientenan públiko, nos por bini den kontakto ku hopi kos usá pa hopi otro persona i ku no sa wòrdu limpiá regularmente. Ehèmpelnan por inkluí trapinan, boton di left i lugánan públiko manera, entre otro, pòmp stashon, hospital i banko. E tipo di lugánan aki ta parti di nos rutina diario pero nos por prepará nos mes i tene nos desinfektante di man ku nos pa por us’é despues di a bishitá e ambientenan públiko aki.
Ora bo kome
Si bo mannan no ta limpi ora bo sinta kome, bo ta yudando e bakterianan drenta bo organismo mas lihé. Nos ta komprondé ku, espesialmente konsiderando e siman di trabou i otro aktividatnan, bo tempu ta limitá i p’esei hopi bia bo no por tuma e tempu di kana bai baño pa laba bo mannan. Tin biaha bo ta bai kome afó i bo ta disidí di bai baño solamente pa hañ’é ya okupá òf no den un estado sufisientemente limpi pa bo sinti bo kómodo pa laba bo mannan ei den. Pa e motibunan aki, nos ta rekomendá bo pa semper tin bo desinfektante di man huntu kubo tur kaminda ku bo bai. Bo por hink’é den bo tas òf asta lag’é den bo outo.
Despues di a mishi ku un animal
Si bo ta un persona ku stima animal, bo sa ku e ta práktikamente imposibel pa keda sin mishi òf hunga ku nan. No falta nada na esaki, pero kòrda semper si ku animalnan tin un kantidat mas grandi i mas variá di bakterianan ku hende. Pues ora bo kaba di hunga ku nan, usa bo desinfektante di man pa desinfektá bo mannan i sigui ku bo dia.
Manera bo por a lesa, e ta hopi importante pa mantené nos mannan limpi tur dia. Glacial su desinfektante di man por ta bo kompañero den esaki ya ku e ta mata 99% di bakteria, bo no mester di awa pa us’é i e ta bin na dos tamaño hopi kumbiniente, sea den un bòter di 125 ml, òf den su presentashon ‘bag hanger’ ku bo por kologá tur kaminda.
Pa mas informashon tokante nos desinfektante di man, klek aki.


text:
KRALENDIJK – E sindikatonan uní na Boneiru awe meinta a demonstrá kontra kòrtamentu di 3.5 porshento di e penshunnan ku lo introdusí entrante promé di aprel. Na 2018 tin peliger di un kòrtamentu di ainda 12 porshento mas. A entregá un petishon na Gilbert Isabella kaminda ta apelá na promé minister demishonario Mark Rutte pa para e kòrtamentu aki.
E tin tempu te 31 di mart pa hasi esaki. “Si e ora ei nos no haña un punto di bista di promé minister nos lo bai palabrá e pasonan ku lo sigui ku nos miembronan”, e lider sindikal Marcelo Anthony ta bisa.
Un reportahe di Gijs van den Heuvel
E protesta ta un inisiativa di Usebo, e asosiashon di sindikato pa personal di gobièrnu, enseñansa i kuido. Pero Boneiru den e protesta tabata polítikamente uní tambe. Koalishon i oposishon den Konseho Insular i den Bestuurscollege tabata sostené e ámtenarnan ku tabata protestá.
Trahadónan di Entidat Públiko por a interumpí nan trabou pa por partisipá na e demonstrashon. Mas o ménos 200 persona a kana den e marcha bai ofisina di Rijksdienst Caribisch Nederland (RCN).
Petishon
Den e petishon ta mustra promé minister Rutte ku Hulanda a desviá di e palabrashonnan ku a hasi na 2010, pasobra nan a kambia e puntonan di salida di Pensioenfonds Caribisch Nederland (PCN). Supervisor De Nederlandsche Bank ta sali for di eksigensianan hulandes, miéntras ku ora a lanta PCN a sali for di puntonan antiano bieu. P’esei e fondo karibense ta kubri muchu mas poko, na desèmber e tabata kubri 77 porshento.
PCN mester usa e interes di merkado di un 2 porshento na lugá di un interes fiho di kalkulashon di 4 porshento, manera ántes Algemeen Pensioenfonds Nederlandse Antillen (APNA). “Nos ta konstatá ku no a apliká e posishon di salida finansieramente sano pa PCN manera a primintí, miéntras ku pa un eventual plan di drechamentu tin otro normanan i reglanan ta konta pa PCN den relashon ku e fondonan di penshun na Hulanda”, e bòntnan ta bisa. Tin un défisit di kapital di 70 pa 100 mion dòler.
Den Konseho Insular siman pasá unánimemente a aseptá un moshon kaminda ta menta e mésun argumentonan pa pidi Bestuurscollege (BC) insistí serka Hulanda pa posponementu. BC anteriormente kaba a indiká serka e mandatarionan hulandes ku e penshonadonan na Boneiru ta haña sla duru ku e trato desigual aki di PCN.
Solushon
E bòntnan ke pa suspendé e medida di kòrtamentu pa asina haña tempu ‘pa buska un solushon duradero pa e situashon ku a surgi fuera di kulpa di e partisipantenan’. Isabella ora el a risibí e petishon a bisa ku e ta kompronde e prekupashonnan di e penshonadonan. “Boso no tin nodi di konvensé mi, mi ta komprondé boso masha bon. Lo mi pone e karta ku hopi énfasis bou di atenshon di Minister di Asuntunan Interior i Relashonnan den Reino. E ta e minister ku ta negoshá na nòmber di gabinete.


text:
KRALENDIJK – Manera ta kustumber den luna di mei nos ta selebrá e sakramentunan di Promé Santa Komunion i Konfirmashon di nos hóbennan. E aña aki pa motibu di Covid-19 e selebrashonnan aki no a bai dor i a posponé nan pa den luna di sèptèmber i òktober binidero.
E fecha nan nobo pa selebrashon di Promé Santa Komunion i Konfirmashon ta lo siguiente pa e diferente parokianan. Tuma bon nota di e fecha nan aki.
Misa di Playa:
Konfirmashon: djasabra 10 di òktober pa 9or am
Risibimentu: djadumingu 11 di òktober pa 9or am
Misa di Antriol:
Konfirmashon: djadumingu 4 di oktober pa 10or am
Risibimentu: djadumingu 11 di òktober pa 10or am
Misa di Rincon:
Konfirmashon: djasabra 26 di sèptèmber pa 10or am i 6or pm
Risibimentu: djadumingu 11 di òktober pa 10or am


text:
Bo sosten ta bon biní
General
Buletin mei – yüli 2021
Den e buletin aki: Promé reunion general di Bondsraad, medida di preis pa supermerkadonan, akshon en torno minimo soshal, movementu den e plan pa drecha kayanan, akshon di Unkobon relashoná ku pasashi aereo. Promé reunion general di Bondsraad Despues di a posponé e promé reunion general pa motibu di Covid 19, dia 7 di yüni último esaki a tuma lugá. Den e reunion aki a keda aprobá:• Presidente...
Boneiru só no por
Dos aña pasá diputado Kroon a anunsiá ku den un tèrmino kòrtiku lo kuminsá mira desaroyo en torno e kareteranan di Boneiru. Ta tin un plan di ehekushon kla i Hulanda lo a finansiá esaki. E plan di ehekushon 2019 – 2023 tabata menshoná renobashon di 27 kilometer di kaya, dividí den 38 diferente pida. Gastu total di e proyekto aki lo tabata $18.5 mion. Hulanda a transferí den 2019 un montante di $...
Reakshon di Unkobon riba komunikado di EZ-Air
Resientemente direktiva di EZ Air a reakshoná riba e komunikado di prensa di Unkobon unda a keda publiká ku EZ Air no ta tene su mes na e obligashon hurídiko pa laga e pasahero hasi un eskoho entre plaka bèk òf un voucher na momentu ku un buelo keda anulá. Señora Sueyenne Dammerman, vice presiddente di EZ-Air, ta lamentá ku Unkobon su publikashon ta trese e kompania den un lus negativo siendo ku...
Buletin mart – aprel 2021
Den e buletin aki: Promé reunion anual di Konseho di Bònt osponé te 7 di yuni 2021, Proyekto komparahon di preis, akshon di Unkobon relashoná ku minimo sosial, akshon di Unkobon relashoná ku kayanan na Boneiru, ultimo rekordatorio en torno kontribuhon Promé reunion anual di Konseho di Bònt E promé reunion anual di Konseho di Bònt di Unkobon ku mester a tuma lugá dia 29 di mart ultimo a keda...
Akshon relashoná ku minimo sosial
Un minimo sosial real ta e fundeshi pa kombatí pobresa. Segun gobiernu di Reino e minimo sosial aki ta “e montante minimo ku un hende mester pa por kubri su kostonan di bida”.Boneiru ainda no a stipulá formalmente un minimo sosial. Mei próksimo e komishon fiho pa relashonnan di reino den Tweede Kamer lo bai dialogá ku e ministernan en kestion tokante e punto aki.Komo tal Unkobon a dirihí un...
Yamada urgente di Unkobon: “Fiha un mínimo sosial realistiko pa Hulanda Karibense awor” !
Segun gobierno di Reino e minimo sosial ta e montante minimo ku un hende mester pa por sobreviví. E minimo sosial ta tambe e fundeshi di e lucha kontra pobresa. Na Hulanda ya pa basta aña e minimo sosial ta formalmente fihá i na vigor pa soltero, parehanan kasá i tambe pa parehanan ku ta biba huntu. E salario minimo na Hulanda ta igual na e minimo sosial pa parehanan kasá òf pa e parehanan ku ta...
Wak nos riba Media Soshal
Bo sosten ta importante
Yena aki bo datonan y registrá bo mes. Solamente $15 pa aña,


text:
Geplaatst op 26 November 2017 dor di Ministerio Tráfiko, Transporte i Planifikashon Urbano
Willemstad – Servisio pa Obra Públiko (OW) ta anunsiá ku trabounan di mantenshon na e lugá di stashoná outo na Colon ta kla. E trabounan a dura mas largu ku a premirá i OW ta pidi su diskulpa pa esaki. A enkontrá diferente kontratiempo durante ehekushon ku mester a adaptá e planifikashon original.
Atraves di e trabounan aki ta kumpli ku e petishon di shofùrnan di bus di moda ku nan por lora di un manera mas sigur dilanti di Colon, subi e lugá di stashoná outo i sali parti pabou i sigui nan destino.
Pa e komersiantenan tambe e trabounan aki tin benefisio mirando ku ta hasi e aksesibilidat di kliente na e diferente espasionan den Colon mas fásil. Loke ta un balor agregá pa e komersiantenan. Durante di e trabounan, stashonamentu di outo por a tuma lugá normalmente pasombra no a sera e espasio kompleto. A sera un parti kaminda ta traha i despues ta sigui e di dos parti.
Aktualmente tin espasio pa algu mas ku 100 outo stashoná riba e tereno. E trabounan a enserá drecha e kaya entre santana Protestant i e edifisio ántes di Chephacu i hasi e kaya di dos direkshon pues por subi i sali for di e lugá di stashoná outo. A kita e asfalt bieu i kibra i pone nobo miéntras ku lo marka e lugánan di stashoná outo.
OW ta yama tur usuario di e área danki pa e pasenshi demonstrá durante di e trabounan aki.


text:
E dama a keda cu su bil herida y hincha.
Diadomingo atardi a drenta informe di un caso di maltrato na Breugelstraat, mesora a dirigi un patruya na e sitio. Na yegada di e patruya e dama victima a acerca e patruya y a informa nan cu ela caba di ser agredi pa su pareha cu lo a maltrat’e cu un biga y cu su bil ta pica y a hincha severamente depues di e golpiza cu ela ricibi pero e homber no tabata ey mas. Net na e momentonan ey e homber a aparece y mesora polis a detene e homber pa maltrato cu arma. Polis a nota cu e dama tin mester di yudanza y a pidi pa slachtofferhulp presenta na e adres.


text: KRALENDIJK—No tin un idea i indikashon kuantu mas e situashon di vírùs di “corona” ta sigui. Tur dia ta bin mas kaso di hende infektá ku e vírùs. Di tur manera ban spera pronto di un òf otro manera sabio nan yega na un solushon pa mundu ta salba di e vírùs. Un suidadano a papia ku un reportero di Radio Live 99.9 FM, si a kaso e problema relashoná ku e vírùs di “corona”dura pa hopi luna sin solushon, kisas ta bon pa nos ta poko prepará. No prepará finansieramente, sinembargo pa nos por sobrebibí. Si vírùs di “corona” no yega Boneiru ta danki na Dios. No nesesariamente e vírùs mester ta na Boneiru pa nos mester ta prekupá. Djis kòrda ku nos ta risibí i dependé di práktikamente tur loke nos ta kome. Loke nos ta bebe referiendo na awa, tambe nos ta dependé for di eksterior. Pasobra nos mester di gasolin òf gasoil pa produsí awe pa hende bebe. Awor nos tin hopi tempu kisas nos por, na promé lugá eksperimentá plantamentu di mata i palu ku ta produsí kos pa kome. No palu i mata ku ta flora bunita. Ta hopi importante loke ya nan tabata purba konvensé e hende pa e por krea su mes hòfi na kas. Awe tin hopi tempu liber kaminda kada famia tata yu i mama por praktik’é huntu. Ken sa si yega asina leu ku importashon di kuminda generalmente baha i e isla mes tin ku kontribuí pa hende kome tur dia? Nos no sa. Tin un palabra ta bisa traha dam warda awe pa tempu di sekura. No ta pòrnada e dicho ta eksisti,” suidadano ta konta. El a finalisá bisando:”siña planta na bo kas nunka ta tempu pèrdí. Sigur hopi mas efisiente ku sinta wak ora nan largu riba telefon ken ta skirbi kos, mayoria kos ku no ta nesesario na e momentu aki.”


text:
WILLEMSTAD – For di promé di Yüni último pa motibunan di seguridat e kompania di utilidat Aqualectra no ta aseptando pago kèsh mas na su ofisinanan. Segun abogado Bertie Braam pa lei esaki no tin mag pa motibu ku florin antiano ta un medio legal di pago. “Tanten ku un kliente paga su kuenta na florin, Aqualectra ta obligá di aseptá sèn kèsh”, Braam ta enfatisá.
E konosido abogado ta sigui bisa ku Aqualectra no solamente ta aktuando kontra di lei pero konsientemente ta hasiendo mal uso di su posishon di monopolio pasobra e sa ku e konsumidó no tin niun otro opshon. E medida aki ta na desbentaha di e interesnan di e konsumidó prinsipalmente esnan di edat avansá ku semper a kustumbrá di paga nan resibu di awa i koriente kèsh na ofisina di Aqualectra.
Un reportahe di José Manuel Dias
Den kaso ku Aqualectra sigui nenga pago kèsh e úniko posibilidat di defensa ku a keda e konsumidó ta pa sea depositá e sèn di pago na Griffie i warda riba un reakshon di parti di Aqualectra òf kuminsá un kaso den korte kontra di e kompania di utilidat aki. Pero e último aki abogado Braam ta mir’é ménos probabel mirando e gastunan di abogado envolví.
Paso hurídiko
Entretantu Fundashon pa Konsumidó ku ta e organisashon ku ta sali na defensa di derechinan di konsumidó ta menasá di kuminsá un kaso den korte pa obligá Aqualectra pa drai bèk su desishon i kuminsá aseptá pago kèsh atrobe. Segun e kolaboradó hurídiko Andrea Geerlof, te ku aworakí e kòmbersashonnan ku Fundashon pa Konsumidó a hiba ku Aqualectra no a duna e resultadonan deseá i a yega e ora pa tuma pasonan hurídiko.
Bon fundá
Di su banda direktor interino di Aqualectra Darick Jonis ta refutá e ponensia di abogado Braam i ta alegá ku e medida ku a tuma pa stòp di aseptá sèn kèsh ta hurídikamente bon fundá . “No ta sèn kèsh so ta un medio legal di pago, tin mas medio legal ku bo por paga kuné”. Ademas e klientenan ku ke sigui paga kèsh por hasi esaki pafó di Aqualectra na mas di shen diferente punto di pago rònt Kòrsou, Jonis a reakshoná.
Jonis a splika ku e meta prinsipal pa kual a disidí di eliminá transakshonnan kèsh ta pa garantisá seguridat bou di e empleadonan i e propio klientenan i tambe eliminá transakshonnan ilegal di plaka. Banda di esaki mester mira e desishon aki den kuadro di desaroyonan mundial kaminda transakshonnan digital mas i mas ta birando e fundeshi pa hasi negoshi rònt mundu.
Pa abogado Braam e punto sentral ta keda e loke lei ta preskribí tokante medio legal di pago. E puntonan di pago ku Aqualectra ta bisa ku konsumidónan por hasi uso di dje no ta un argumento fuerte i Braam no ta kere ku un wes lo honra un argumento asina.
Outor José Manuel Dias


text:
Palomba
Palomba, tambe yamá palomba di kaya of palomba di siudat, ta un para deriva di palombanan domestiko ku a originalmente a wordu kria di de palomba di piedra wild, ku den naturalesa ta biba na klifnan kantu di laman anto riba seru. Tur tres sortu ta brui ku otro regularmente. Palombanan ta haña e rantnan di edifisionan ta un bon substituto di klif, anto a adapta pa bida urbano anto ta abundante den siudatnan ront mundu.
Siudatnan famoso pa palomba[editá | editá fuente]
Hopi suidat ta famoso pa nan poblashonan grandi di palomba, por ehemplo, e Piazza San Marco na Venezia, anto Trafalgar Square na Londres. Pa hopi aña palombanan na Trafalgar Square tabata konsidera un attrakshon turistiko, ku bendenonan di kaya bendiendo pakete di kuminda pa duna na e palombanan. E dunamentu di kuminda na Trafalgar a wordu prohibi ku hopi kontreversio na 2003 dor di london su gobernador Ken Livingstone. Pero toch varios gruponan aktivista manera e grupo Save the Trafalgar Square Pigeons a haňa un buraku den e prohibishon dunando e palombanan kuminda for di un pati chiki di e plenchi ku ta bou di kontrol di un otro suidat. E organisashon a bini na un akuerdo pa duna e palombanan kuminda solamente un biaha pa dia, na 7.30 a.m.


text:
WILLEMSTAD – Segun e artista di teatro Archell Thomson bo por dal den duru den e pais friu ei ku, meskos ku entre otro Kòrsou, ta forma parti di Reino Hulandes. Hopi tempu Thompson a hañ’é ta biba di spekulas i cola. E no tabatin plaka pa kome kuminda normal. “Anto bo ta keda haña resibu i mas resibu. Kaba nan ta bin kobra bo i kobra bo mas atrobe te ku nan ta manda deurwaarder pa bo.”
Den “De Naakte Antilliaan” (E Antiano Sunú), un show ku por a mira aña pasá na Kòrsou tambe, Thomson a laga públiko tira un bista riba su hubentut. Un bista ku ta bisa hopi di hóben na Kòrsou, nan edukashon i kon ta para ku nan si nan bai for di kas den direkshpn di Hulanda.
Dick Drayer un meinta a bai keiru ku Archell Thompson den e bario i bou di e palu kaminda tur kos a kuminsá
Ku sosten di alkalde Aboutaleb di Rotterdam e show a sali den forma di un buki tambe i por hañ’é kumpra na Kòrsou. Thompson mes a move mas aleu. Siman pasá el a sorpresá e isla ku algun presentashon grátis di su show ‘Makamba Pretu’. Eiden sinku yu di Kòrsou ta konta e historia di nan bida na Hulanda.
Thomson ke alertá su kompatriotanan i e ta hasi esaki ku humor. Tin masha harimentu den su show. Ta manera ‘De Naakte Antilliaan’ ta espesialmente pa laga hulandes oropeo komprondé e relato di un mucha hòmber yu di Kòrsou. Ku ‘Makamba Pretu’ Thomson ta dirigí su mes espesialmente na e hubentut kurasoleño.
Outor: Dick Drayer


text:
Oranjestad-Gana bo size ta un programa cu lo yuda bo perde peso, bou guia, hunto cu un plan nutricional balansa combina cu ehercisio adapta di cardio y tonificion. E lo tin un duracion di tres luna cual a cuminsa september y lo termina na final di november. Combina cu e oportunidad pa por gana various premio.
Diasabra ultimo nos a hasi e prome programa pa trese e variacion como tambe un reto adicional banda di e training di 5 biaha pa siman. Intructor E.Molina tabata esun cu a duna e instruccion na e participantenan unda nan mester a pasariba un ruta di opstaculo combina cu ehersicio dinamico y explosivo. Tambe AMA cu a monitoria e salud durante e reto. Participantenan a sa di termina e trayecto como tambe hasi e ehersicio abase di nan capasitad físico.Ta admirable con tur a apoya otro pa logra e meta cu ta pa compli cu e ehersicio.
E programa no por tabata posible sin sponsors cual ta Digicel, Trash by Ronchi y Gatorade. Diasabra a saca e prome ganadora di Gana bo size esaki tabata un premio sopresa como un estimulo pa sigui hasi su maximo esfuerso durante e challenge.
Na Aruba nos conoce un indice di sobrepeso hopi halto. Caminda various di nos kier cuminsa hasi algo pero no ta traha tempo pa cuminsa y ora nos cuminsa no ta motiva pa sigi. Durante e programa aki e enfoke lo ta pa traha gruponan chiquito “Buddies” cual lo yuda stimula y encurasha otro pa sigi y continua pa asina hunto logra e meta proponi. Un otro motivo pa cuminsa hasi movecion bou giua ta pa hisa bo autoestima. Tambe duna bo mes e oportunidad di luci pa fin di aña. Durante “Gana bo Size” 1 y 2 diferente persona a logra nan meta. Esaki danki na nan determinacion y dedicacion pa
completa e programa.
Pa cambia bo estilo di bida ta un decisión personal, abo mester kier un cambio. Hiba un dieeta balansa cu combinacion di movecion lo hiba bon na exito. Pa mas informacion por sigi nos riba Facebook Beyond Fitness of por contact nos na 742-1781.


text:
ORANJESTAD – Den ultimo temponan e minister di ensenjansa ta hopi den lus publico negativo pa su decisionnan equiboca cu e ta tuma.
KUDAWECHA
E problema cu a surgi na e scol di Kudawecha, na unda e Minister ‘herself’ a manda suspede un maestra, imponiendo cantidad di sanccion adicional, ta djis pasobra e minister a bai tras di un mayor cu ta su campanjador politico. E accion aki di e Minister a causa cu demas maestronan, mayornan studiantenan y SIMAR a lanta contra e Minister y e caso a yega te Parlamento di Aruba. Den Parlamento di Aruba a resulta cu ya e cabesante di e scol a atende cu e problema na scol, y pues e Minister no tabata tin nada mas di hasi den e caso aki. E caso aki ta sigi den Corte, y e berguensa pa Michelle Hooijboer-Winklaar lo ta grandi ora e haya tende di un hues imparcial, cu e ta WRONG AND STRONG.
SKOA
Pero e Minister su problema no ta Kudawecha so, pasobra e minister a busca problema tambe cu SKOA. Gobierno debe SKOA miyones di florin y SKOA na su turno a bai pidi mayornan pa paga mas schoolgeld. Algo cu mayornan no a acepta y a cuminsa un caso contra SKOA, y e caso SKOA vs Gobierno tambe ta den corte. Minister Hooijboer ta WRONG AND STRONG: dicon no simplemente paga SKOA loke Gobierno debe, y cos ta soluciona?
SMOA / COLEGIO ARUBANO
Y manera cu no ta suficiente e Minister a bai mete directamente den SMOA y no kier pa Colegio Arubano yena e vacatura cu Withney Kock a laga atras. Manera tur hende sa, Withney Kock ex politico di AVP a haya un promocion sin precedente na momento cu el’a wordo nombra como director di Scolnan Publico. Por a nota sinembargo cu den su prome tarea, el’a faya barbaramente, mustrando cu e no tin e capacidad pa e funcion ey, pasobra sino nunca e problema na scol di Kudawecha por a escala asina tanto. Y riba dje Minister Michelle Hooijboer no kier pa Colegio nombra otro con-rector na su lugar, probablemente pasobra el’a priminti Kock cu e mes lo bai bek Colegio. SMOA a hiba e minister Corte y e minister a perde mahos dilanti mesa berdad.
Awor pa colmo a redusi e presupuesto di Colegio Arubano cu 2 miyon florin, y asina no ta duna Colegio Arubano e tools pa por cumpli cu exigencianan pa reconosemento di diploma di HAVO y VWO. Minister Hooijboer no tin fin di soluciona e impasse aki, y asina ta perhudicando nos studiantenan.
Ta ki dia Minister Michelle Hooijboer-Winklaar lo realisa cu su trabou ta pa traha den BIENESTAR di nos muchanan, y no pa PERHUDICA nos muchanan. E ministerio di ensenjansa ta na candela, y pa colmo ni minister Dowers ni Brandweer por bin yude paga e candela pasobra nan a corta den presupuesto di Brandweer.